হুমায়ুন কবির, পাকুন্দিয়া প্রতিনিধি | ১৭ আগস্ট ২০১৮, শুক্রবার, ১২:৫৫ | কৃষি\nপাকুন্দিয়ায় কৃষকদের সাথে কিশোরগঞ্জের জেলা প্রশাসক মো. সারওয়ার মুর্শেদ চৌধুরী মতবিনিময় করেছেন। বৃহস্পতিবার (১৬ আগস্ট) উপজেলার আঙ্গিয়াদী টানপাড়া সিআইজি পুরুষ সবজি সমবায় সমিতি লিঃ এর আয়োজনে এই মতবিনিময় অনুষ্ঠিত হয়।\nপ্রান্তিক কৃষাণ-কৃষাণীরা জেলা প্রশাসককে তাদের মাঝে পেয়ে মন খুলে তাদের সমস্যা-সম্ভাবনার কথা জানান। জেলা প্রশাসকও মনোযোগ দিয়ে কৃষাণ-কৃষাণীদের কথা শুনেন।\nস্থানীয় কৃষাণ-কৃষাণীরা জেলা প্রশাসককে জানান, তারা তাদের জমিতে জৈব সার (ভার্মি কম্পোস্ট) ব্যবহার করে কম খরচে বেশি উৎপাদন করতে পারছেন।\nকৃষক হাদিউল ইসলাম বলেন, উপজেলা কৃষি অফিসারের সহযোগিতা ও পরামর্শে রাসায়নিক সারের পরিবর্তে ভার্মি কম্পোষ্ট সার ব্যাবহার করে আমন ধানের বাম্পার ফলন হয়েছে।\nএবিএম জমসেদ আলী বলেন, বর্তমান সরকার কৃষিবান্ধব সরকার। কৃষকদের জীবনযাত্রার মান উন্নয়নে এই সরকার কাজ করে যাচ্ছে। বিনামূল্যে সার ও বীজ কৃষকদের মাঝে বিতরণ করছেন।\nকৃষাণী সালমা বলেন, কয়েক বছর আগেও তার সংসারে ছিল অভাব অনটন। কিন্তু তিনি কৃষি অফিসের মো. হামিমুল হক সোহাগ এর সার্বিক সহযোগিতা ও পরামর্শে একটি ভার্মি প্ল্যান্ট স্থাপন করেন। আর এ প্ল্যান্ট থেকেই জৈব সার উৎপাদন করে নিজের আবাদী জমিতে ব্যাবহার করেন। এছাড়া উদ্বৃত্ত সার বিক্রি করে তিনি এখন সাবলম্বী হয়েছেন।\nজেলা প্রশাসক মো. সারওয়ার মুর্শেদ চৌধুরী বলেন, ১৯৭১ সালে দেশ স্বাধীন হওয়ার পর দেশের জনসংখ্যা ছিল ৭ কোটি। তখন মানুষ খাবার পেত না। বহির্বিশ্ব থেকে খাদ্যদ্রব্য আমদানি করতে হত। এখন দেশে প্রায় ১৭ কোটি মানুষের বসবাস। আবাদি জমির সংখ্যা না বাড়লেও বেড়েছে উৎপাদন। দেশের খাদ্য চাহিদা মিটিয়ে এখন তা বিদেশে রপ্তানিও হচ্ছে। বর্তমান সরকার কৃষকদের উন্নয়নে কাজ করে যাচ্ছে।\nএ সময় কিশোরগঞ্জের অতিরিক্ত জেলা প্রসাশক (রাজস্ব) দুলাল চন্দ্র সূত্রধর, পাকুন্দিয়া উপজেলা নির্বাহী অফিসার (ভারপ্রাপ্ত) ফারুক আহমেদ, পাকুন্দিয়া উপজেলা সহকারী কমিশনার (ভূমি) মো. হাফিজুর রহমান প্রমুখ উপস্থিত ছিলেন।\nমতবিনিময় সভা শেষে ভার্মি গ্রামের বিভিন্ন ভার্মি প্ল্যান্ট ও ড্রাগন বাগান পরিদর্শন করেন জেলা প্রশাসক।


চল্লিশ বছর ধরে বিএনপির পথচলা – শীর্ষ খবর ডটকম\nচল্লিশ বছর ধরে বিএনপির পথচলা\nPub: শনিবার, সেপ্টেম্বর ১, ২০১৮ ৩:০৭ পূর্বাহ্ণ | Modi: শনিবার, সেপ্টেম্বর ১, ২০১৮ ৩:০৭ পূর্বাহ্ণ\nদেশের দুই প্রধান দলের একটি বিএনপি চল্লিশ পেরিয়ে একচল্লিশে পা দিল। ১৯৭৮ সালের ১ সেপ্টেম্বর তৎকালীন প্রেসিডেন্ট জিয়াউর রহমানের নেতৃত্বে বাংলাদেশের রাজনৈতিক অঙ্গনে পদচারণা শুরু হয়েছিল বাংলাদেশী জাতীয়তাবাদের আদর্শে বিশ্বাসী রাজনৈতিক দল বিএনপির। নানা ঘাত-প্রতিঘাত, বাধা-বিপত্তি, চড়াই-উৎরাই পার হয়ে সে দলটি একচল্লিশ বছরে পদার্পন করল। এ চল্লিশ বছরের মধ্যে দলটি রাষ্ট্রক্ষমতায় যেমন ছিল, তেমনি বিরোধী দলেও ছিল এবং আছে। এ চার দশকে দলটি অনেক অভিজ্ঞতা অর্জন করেছে। আজ সময় এসেছে দীর্ঘ চল্লিশ বছরের অভিজ্ঞতা সমৃদ্ধ দল বিএনপিকে নিয়ে আলোচনা পর্যালোচনার। দেশবাসীর যে প্রত্যাশা বিএনপির কাছে ছিল, তার কতটুকু পূরণ করতে পেরেছে, কিংবা জনগণের আস্থা কতটুকু অর্জন করতে পেরেছে, তার নিকাশ করার সময় এখন অবশ্যই হয়েছে। চল্লিশ বছর একটি রাজনৈতিক দলের জন্য কম সময় নয়।\nবিএনপির আজকের অবস্থা এবং অবস্থান নিয়ে কথা বলতে গেলে দলটির প্রতিষ্ঠাকালীন কথা অবশ্যই বিবেচনায় রাখতে হবে। এটা অনস্বীকার্য যে, দেশের এক বিশেষ প্রেক্ষাপটে জন্ম হয়েছিল বিএনপির। ১৯৭৫ সালের ১৫ আগস্টে মর্মান্তিক এক হত্যাকান্ডের মধ্য দিয়ে বাংলাদেশের রাজনৈতিক পট পরিবর্তন হয়েছিল। মধ্য আগস্ট এবং নভেম্বরের প্রথম সপ্তাহে সংঘটিত ঘটনাবলী বাংলাদেশে জন্ম দিয়েছিল চরম অস্থিরতা। দেশের স্বাধীনতা-সার্বভৌমত্ব অক্ষুন্ন থাকবে কীনা তা নিয়ে অনেকেই উদ্বিগ্ন হয়ে পড়েছিলেন। ওইসব ঘটনাবলী থেকে এটা স্পষ্ট হয়ে গিয়েছিল যে, দেশের স্বাধীনতা-সার্বভৌমত্ব সুরক্ষার জন্য দরকার জাতীয় ঐক্য। সে সময় ঘটনা পরম্পরায় রাষ্ট্রক্ষমতার পাদপ্রদীপের আলোয় চলে আসা সেনাপ্রধান জিয়াউর রহমান বিষয়টি বেশ গভীরভাবেই উপলব্ধি করতে পেরেছিলেন। মূলত. ওইসব ঘটনাবলীই তাকে একটি জাতীয়তাবাদী রাজনৈতিক দল গঠনে তাগিদ দেয়।\nবিরুদ্ধবাদীরা ‘বিএনপির জন্ম ক্যান্টনমেন্টে’ বলে কটাক্ষ করে থাকে। এর দ্বারা তারা জিয়াউর রহমানের রাষ্ট্রক্ষমতায় থাকাকালীন বিএনপি প্রতিষ্ঠার কথাই বলে থাকেন। এটা কেউ অস্বীকার করতে পারবেন না যে, জিয়াউর রহমান রাষ্ট্রক্ষমতায় থেকেই দলটি গঠন করেছিলেন। তবে, তাতে দেশ বা জাতির কোনো মহাসর্বনাশ হয়েছে, এমনটি নয়। বরং ওই সময়ে বিএনপির মতো একটি জাতীয় ঐক্যের প্ল্যাটফরম গঠন ছিল সময়ের দাবি। সে সময় দেশে যে বিশাল রাজনৈতিক শূন্যতা সৃষ্টি হয়েছিল তা ঐতিহাসিক সত্য। আজ অনেককে গলা উঁচু করে কথা বলতে শোনা যায়। কিন্তু পচাত্তরের পনেরই আগস্টের পর তারা রহস্যময় নিরবতা পালন করেছিলেন। একটি অংশ নেতা শেখ মুজিবের লাশ সিঁড়িতে ফেলে রেখে বঙ্গভবনে ছুটে গিয়েছিলেন মন্ত্রিত্বের শপথ নিতে। আরেকটি অংশ চোখ-মুখ বন্ধ করে লুকিয়ে পড়েছিলেন। মনে রাখতে হবে, বঙ্গবন্ধু শেখ মুজিবুর রহমানের হত্যাকান্ডের পর বাকশাল সরকারই বাংলাদেশের রাষ্ট্রক্ষমতায় ছিল। খন্দকার মোশতাক কর্তৃক সামরিক শাসন জারির ফলে দেশে রাজনৈতিক কর্মকান্ড নিষিদ্ধ হয়ে যায়। এমনিতেই একদলীয় শাসন জারি থাকায় দেশে দ্বিতীয় কোনো রাজনৈতিক দল ছিল না, সামরিক শাসনের কারেণ তাও বন্ধ হয়ে যায়।\n১৯৭৬ সালে যখন দেশে পুনরায় বহুদলীয় রাজনীতি চালু করা হয় এবং বাকশাল আইনে বিলুপ্ত রাজনৈতিক দলগুলোকে পুনরুজ্জীবনের সুযোগ দেয়া হয় তখন একে একে দলগুলো তাদের কর্মকান্ড শুরু করে। প্রথমে ঘরোয়া রাজনীতি এবং পরবর্তীতে উন্মুক্ত রাজনীতি শরু হয়। জিয়াউর রহমান দেখলেন যে, বিদ্যমান রাজনৈতিক দলগুলোর একটিরও এককভাবে রাষ্ট্রক্ষমতায় যাওয়া বা রাষ্ট্র পরিচালনার সক্ষমতা নেই। আর সদ্য ক্ষমতাচ্যুত বাকশালের প্রতি মানুষের কোনো সহানুভ‚তি বা সমর্থন নেই। একটি সার্বভৌম দেশের জন্য এ পরিস্থিতি মোটেই সুখককর নয়। রাজনৈতিক এ শূন্যতার সুযোগ নিয়ে দেশি বিদেশি অশুভচক্র যে কোনো সময় যে কোনো অঘটন ঘটিয়ে দিয়ে পারে, যা ডেকে আনতে পারে জাতীয় বিপর্যয়।\nজিয়াউর রহমান সেনাবাহিনীর লোক হলেও এবং উত্তরাধিকার সূত্রে সামরিক শাসনের দন্ড হাতে পেলেও মনেপ্রাণে ছিলেন গণতান্ত্রিক। তাই তিনি দ্রæততম সময়ের মধ্যে দেশে গণতন্ত্র পুনরুজ্জীবন এবং রাজনৈতিক কর্মকান্ড চালু করার উদ্যোগ নেন। তিনি অনুভব করলেন যে, বিভিন্ন ধারা-উপধারায় বিভক্ত জাতিকে একটি রাজনৈতিক ছাতার নিচে না আনতে পারলে দেশের স্বাধীনতা-সার্বভৌমত্ব রক্ষা যেমন কঠিন হয়ে পড়বে, তেমনি জনগণের আর্থ-সামাজিক উন্নয়নের আশাও হয়ে যাবে সুদূরপরাহত। কীভাবে দেশে পূর্ণ গণতন্ত্র চালু করা যায়, সামরিক শাসনের অবসান ঘটিয়ে কীভাবে জনগণের হাতে রাষ্ট্র পরিচালনার দায়িত্ব তুলে দেয়া যায়, জিয়াউর রহমান সে ভাবনায় মনোনিবেশ করলেন। তিনি সেই সময়ের শীর্ষস্থানীয় রাজনীতিকদের সঙ্গে অনানুষ্ঠানিক ও আনুষ্ঠানিক আলোচনা শুরু করলেন। ১৯৭৭ সালের ডিসেম্বর মাসে তিনি দেশের সব রাজনৈতিক দলের নেতাদেরকে বঙ্গভবনে দাওয়াত দিয়ে নিয়ে গণতন্ত্রে উত্তরণের উপায় উদ্ভাবনে পরামর্শ চাইলেন। ওই বৈঠকে তৎকালীন ন্যাপ চেয়ারম্যান (পরবর্তীতে সিনিয়র মন্ত্রী) মশিয়ূর রহমান যাদুমিয়া, সদ্য পুনর্জন্ম নেয়া আওয়ামী লীগের সভাপতি আবদুল মালেক উকিল, কমিউনিস্ট পার্টির সভাপতি মনি সিংহ, ন্যাপ সভাপতি অধ্যাপক মোজাফফর আহমদ, ডেমোক্রেটিক লীগের সাধারণ সম্পাদক শাহ মোয়াজ্জেম হোসেন প্রমুখ নেতৃবৃন্দ অংশ নিয়েছিলেন। বলা যায়, ওই বৈঠক থেকেই জিয়াউর রহমান তার করণীয় সম্বন্ধে একটি ধারণা পেয়েছিলেন। যার প্রতিফলন হিসেবে মশিয়ূর রহমান যাদু মিয়াকে তার পাশে দেখা গেছে।\nজানুয়ারিতেই এটা স্পষ্ট হয়ে যায় যে, দেশে রাষ্ট্রপতি নির্বাচন আসন্ন। আর সে নির্বাচনকে কেন্দ্র করে দেশে নতুন রাজনৈতিক পোলারাইজেশন শুরু হয়। এরই মধ্যে ভাইস প্রেসিডেন্ট বিচারপতি আবদুস সাত্তারের নেতৃত্বে গঠিত হয় জাতীয়তাবাদী গণতান্ত্রিক দল, যা জাগদল হিসেবে পরিচিতি লাভ করে। পরবর্তিতে ন্যাপ, জাগদল, ইউপিপি, মুসলিম লীগ, লেবার পার্টি ও তফসীলি জাতি ফেডারেশন সমন্বয়ে গঠিত হয় জাতীয়তাবাদী ফ্রন্ট এবং জিয়াউর রহমান সে ফ্রন্টের মনোনীত প্রার্থী হিসেবে রাষ্ট্রপতি নির্বাচনে প্রতিদ্বণ্ডীতা করেন। প্রায় এক কোটি ভোটের ব্যবধানে আওয়ামী লীগের নেতৃত্বাধীন গণতান্ত্রিক ঐক্য জোট মনোনীত প্রার্থী জেনারেল এম এ জি ওসমানীকে পরাজিত করে জিয়াউর রহমান সরাসরি জনগণের ভোটে দেশের প্রথম রাষ্ট্রপতি নির্বাচিত হন। এরপরই তিনি একটি রাজনৈতিক দল গঠনের উদ্যোগ নেন। আর সে রাজনৈতিক দলে যোগ দেয়ার জন্য আহ্বান জানান দেশের সব শ্রেণি পেশার মানুষ ও রাজনীতিকদের। বিপুল সাড়া পান তিনি জনগণের কাছ থেকে। আর সে বিপুল জনসমর্থনকে পুজি করে জিয়াউর রহমান সেনানায়ক ও সামরিক শাসক থেকে রাজনৈতিক নেতা হিসেবে যাত্রা শুরু করেন। এ যাত্রা শুরু হয় ১৯৭৮ সালের ১ সেপ্টেম্বর। আত্মপ্রকাশ করে দেশের নতুন রাজনৈতিক দল বাংলাদেশ জাতীয়তাবাদী দল-বিএনপি। সংক্ষেপে এই হলো বিএনপি গঠনের ইতিহাস।\nবিএনপি আত্মপ্রকাশের পাঁচ মাসের মাথায় দেশে অনুষ্ঠিত হয় জাতীয় সংসদ নির্বাচন। ওটা ছিল স্বাধীন বাংলাদেশের দ্বিতীয় জাতীয় সংসদ নির্বাচন। সে নির্বাচনে নতুন রাজনৈতিক দল বিএনপি দুই শতাধিক আসনে জয়লাভ করে নিরঙ্কুশ সংখ্যাগরিষ্ঠতা অর্জন করে। বলা বাহুল্য যে, ওই সময়ে একক রাজনৈতিক দল হিসেবে বিএনপির জনপ্রিয়তা ছিল তুঙ্গে। এর প্রধান কারণ ছিল প্রেসিডেন্ট জিয়াউর রহমানের জনপ্রিয়তা। তাঁর সততা এবং দেশপ্রেম তাঁকে এ দেশের মানুষের হৃদয় সিংহাসনে আসন করে দিয়েছিল। বিএনপি ও জিয়াউর রহমান সমার্থক। তখনও যেমন, এখনও তেমন। এখনও জিয়াউর রহমানের দল হিসেবেই বিএনপি এদেশের গণমানুষের প্রিয় দল হিসেবে সমাদৃত।\nপ্রতিষ্ঠার পর চল্লিশ বছর পথ হেঁটেছে বিএনপি। এ চার দশকে দলটিকে অনেক প্রতিক‚ল পরিস্থিতি মোকাবিলা করতে হয়েছে। বিএনপির ওপর প্রথম ঝাপ্টাটি আসে ১৯৮১ সালের ৩০ মে প্রেসিডেন্ট জিয়াউর রহমানের আকস্মিক মৃত্যুর পর। চট্টগ্রাম সার্কিট হাউসে সেনাবাহিনীর কতিপয় সদস্যের হাতে তিনি নিহত হওয়ার পর অনেকেই বিএনপির টিকে থাকা নিয়ে সংশয় প্রকাশ করেছিলেন। তারা বলেছিলেন, রাষ্ট্রক্ষমতার সুযোগ কাজে লাগিয়ে গঠিত দল বিএনপি বেশি দিন টিকবে না। বিশ্ব ইতিহাসের দিকে তাকালে এমন নজির বিরলও নয়। ক্ষমতায় অধিষ্ঠিত শাসকদের পতনের পর তাদের সৃষ্ট রাজনৈতিক দলও বিলীন হয়ে গেছে। এর কারণটি কারোরই অবোধ্য থাকার কথা নয়। রাষ্ট্রক্ষমতার সুযোগকে কাজে লাগিয়ে দল গঠন করলেও তারা জনগণকে কোনো কালজয়ী রাজনৈতিক দর্শন দিতে পারেনি। ফলে রাষ্ট্রক্ষমতা থেকে তাদের বিদায়ের পর তাদের সৃষ্ট রাজনৈতিক দলেরও যবনিকাপাত ঘটেছে। এক্ষেত্রে জিয়াউর রহমান ছিলেন ব্যতিক্রম। তিনি শুধু একটি রাজনৈতিক দলই প্রতিষ্ঠা করেননি, সে সাথে জনগণকে দু’টি মূল্যবান উপহার দিয়েছিলেন। এক. তিনি বাংলাদেশের নাগরিকদের আত্মপরিচয় উদঘাটন করেছিলেন তার ঐতিহাসিক ‘বাংলাদেশী জতিীয়তাবাদ’ তত্তে¡র মাধ্যমে। দুই. তিনি ‘উন্নয়নের রাজনীতি’ নামে এক নতুন রাজনৈতিক চিন্তাধারা জনগণের মধে ছড়িয়ে দিতে সক্ষম হয়েছিলেন। সে উন্নয়নের রাজনীতির পুঙ্খানুপুঙ্খ বিবরণ রয়েছে তাঁর উনিশ দফা কর্মসূচিতে। বাংলাদেশের আজ যে উন্নতি অগ্রগতি তা সূচিত হয়েছিল জিয়াউর রহমানের হাতে। তাঁর অঙ্কিত উন্নয়ন ম্যাপরুট ধরেই পরবর্তী সরকারগুলোকে পথ চলতে হচ্ছে।\nআজ চল্লিশ বছর পরে প্রশ্ন উঠেছে, বিএনপি টিকে থাকবে কীনা। বর্তমান রাজনৈতিক পরিস্থিতি এবং বিএনপির দৃশ্যমান সাংগঠনিক দুরবস্থায় এ প্রশ্ন ওঠা অবান্তর নয়। পাঠক লক্ষ্য করুন, এখানে সাংগঠনিক দুরবস্থার কথা বলা হলো, জনসমর্থনের অভাবের কথা নয়। বিএনপি যে এখনও একটি বিপুল জনপ্রিয় দল তা কাউকে বলে দেয়ার প্রয়োজন পড়ে না। কিন্তু সাংগঠনিকভাকে দলটি অত্যন্ত দুর্বল অবস্থায় পৌঁছেছে। কিন্তু কেন এমন অবস্থা? কেউ কেউ হয়তো সরকারের দমননীতির কথা বলবেন। হ্যাঁ, এটা ঠিক বর্তমান সরকার মাত্রাতিরিক্ত দমননীতি প্রয়োগ করছে বিএনপির ওপর। তাই বলে দলটি সে দমননীতির বিরুদ্ধে একেবারেই রুখে দাাঁড়াতে পারবে না, এটা কি মেনে নেয়া যায়? বলা বাহুল্য, একশ্রেণির নেতার আত্মস্বার্থপরতা এবং কর্মীদেরকে সঠিক দিক নির্দেশনা দিতে না পারা দলটিকে ক্রমশ: দুর্বল করে দিচ্ছে। এটা কে অস্বীকার করবে যে, বিএনপি বর্তমানে চরম সঙ্কটকাল অতিক্রম করছে। এ ধরণের সঙ্কটময় সময়ে দলকে টিকিয়ে রাখতে এবং ইস্পিত লক্ষ্যে এগিয়ে নিতে যেটি সবচেয়ে জরুরি, তাহলো নেতাকর্মীদের ঐক্য। কিন্তু বিএনপিতে সে ঐক্য এখন অনেকাংশেই অনুপস্থিত। নেতাদের পারষ্পরিক দ্ব›দ্ব কোন্দল কর্মীদের মধ্যে হতাশার জন্ম দিচ্ছে।\nগত চল্লিশ বছরে বিএনপির বিরুদ্ধে হরেক রকম ষড়যন্ত্র হয়েছে। কখনো দলটিকে ভেঙ্গে টুকরো টুকরো করে ফেলার চেষ্টা করা হয়েছে, কখনো আবার শীর্ষস্থানীয় দু’ দশজন নেতাকে ভাগিয়ে নিয়ে দলটিকে দুর্বল করার চেষ্টাও হয়েছে। শোনা যায়, এখনও সে ধরণের চেষ্টা করা হচ্ছে কোনো কোনো মহল থেকে। প্রসিডেন্ট জিয়ার শাহাদাতের পর যারা ভেবেছিলেন বিএনপি নিশ্চিহ্ন হয়ে যাবে, তাদের ধারণাকে ভ্রান্ত প্রমাণ করে দলটি এখনও ঈর্ষণীয় জনপ্রিয়তা নিয়ে টিকে আছে। এ টিকে থাকার পেছনে রয়েছে প্রধান নিয়ামক দলটির প্রতি জনগণের বিপুল আস্থা। তারা এখনও মনে করে বিএনপি তাদেরকে ভালো কিছু দেবে, যেমনটি দিয়েছিলেন প্রেসিডেন্ট জিয়াউর রহমান। জনগণের সে আস্থা ও বিশ্বাসের মূল্য বিএনপি নেতৃত্বকে দিতে হবে। নিজেদেরকে সুসংগঠিত করে শত প্রতিক‚লতাকে পায়ে দলে অভীষ্ট লক্ষ্যে পৌঁছার নিরন্তর সংগ্রামে ব্রতী হতে হবে। জিয়াউর রহমানের স্বপ্ন বাস্তবায়নের যে কথা দলটির নেতাকর্মীরা বক্তৃতায় বলে থাকেন, সে লক্ষ্য পূরণের জন্য হাঁটতে হবে অনেকটা পথ। সে পথ বড়ই কঠিন ও বন্ধুর। সে বন্ধুর পথ চলতে চলতেই একদিন হয়তো দেখা যাবে পূর্বাকাশে নতুন সূর্য আভা ছড়াচ্ছে।


রাজনীতিতে যোগ্যতা সম্পন্ন যুবকদের এগিয়ে আসতে হবে : ড. মোমেন - Bangla Kagoj\nপ্রকাশিত জুলাই ২৭, ২০১৯\nপররাষ্ট্রমন্ত্রী ড. একে আব্দুল মোমেন বলেছেন, বঙ্গবন্ধু কন্যা শেখ হাসিনার নেতৃত্বে বাংলাদেশ উন্নয়নের শিখরে পৌঁছে যাচ্ছে। এ কারনে বিশ্বের দরবারে আমাদের সম্মান বৃদ্ধি পাচ্ছে। আগামী দিনে এই সাফল্যের ধারা ধরে রাখতে যোগ্যতা সম্পন্নদের যুবকদের নেতৃত্বে আসতে হবে।


টুম্পা সোনার পর এবার লুঙ্গি ডান্স! ফের হিট বামেদের নয়া প্যারোডি, দেখুন ভিডিও৷ New parody song of Lungi Dance by Left Front isabig hit again – News18 Bangla\nটুম্পা সোনার পর এবার লুঙ্গি ডান্স! ফের হিট বামেদের নয়া প্যারোডি, দেখুন ভিডিও\nবামেদের নতুন প্যারোডি গানের একটি অংশ৷\nLast Updated : March 13, 2021, 13:31 IST\n#কলকাতা: প্রথমে টুম্পা সোনা৷ সেখানেই না থেমে এবার লুঙ্গি ডান্সকে ব্যবহার করেই যুব সমাজকে মন জয়ের চেষ্টায় বামেরা৷ ইতিমধ্যেই তৈরি হয়ে গিয়েছে লুঙ্গি ডান্স নিয়ে বামেদের নতুন প্যারোডি৷ জনপ্রিয় গানে নতুন কথা বসিয়েই তৃণমূল- বিজেপিকে কটাক্ষ করা হয়েছে৷ টুম্পা সোনার মতোই লুঙ্গি ডান্সের প্যারোডিও ইতিমধ্যেই সোশ্যাল মিডিয়ায় ভাইরাল হয়েছে৷\nগত ২৮ ফেব্রুয়ারি বাম- কংগ্রেসের বিগ্রেড সমাবেশের আগে টুম্পা সোনার প্যারোডি সামনে এসেছিল৷ যার নেপথ্যে ছিল মূলত সিপিএমের যুব সংগঠনের সদস্যরাই৷ এই গান ভাইরাল হওয়ার পরেই বাম কর্মী সমর্থকদের একাংশও প্রশ্ন তুলেছিলেন, বাম ঘরানার রাজনীতির সঙ্গে এমন চটুল গানের ব্যবহার মানানসই কি না৷ কিন্তু সেই গানই সোশ্যাল মিডিয়ায় শেয়ার করেছিলেন সিপিএম রাজ্য সম্পাদক সূর্যকান্ত মিশ্র৷ অধিকাংশ বাম কর্মী- সমর্থকও এই গানকে স্বাগতই জানিয়েছিলেন৷ কারণ হিসেবে বলা হয়েছিল, সাধারণ মানুষের দৈনন্দিন জীবনের নিত্যদিনের সমস্যা এবং ইস্যুগুলিকেই গানের মাধ্যমে তুলে ধরা হয়েছে৷ বিশেষত, তরুণ প্রজন্মের বাম সমর্থকদের মধ্যে টুম্পা সোনার প্যারোডি দারুণ সাড়া ফেলেছিল৷\nটুম্পা সোনার সাফল্যে উৎসাহিত হয়েই সম্ভবত এবার লুঙ্গি ডান্সেরও প্যারোডি তৈরি করে ফেলেছেন বাম কর্মী- সমর্থকরা৷ বালিগঞ্জ কেন্দ্রের সিপিএম প্রার্থী ফুয়াদ হালিম সহ একাধিক বাম প্রার্থী সেই গান সোশ্যাল মিডিয়ায় ভাইরালও হয়েছে৷ সেখানে তৃণমূলের দুর্নীতি থেকে শুরু কেন্দ্রীয় সরকারের বিলগ্নীকরণ, বেসরকারিকরণ নীতি নিয়েতীব্র কটাক্ষ করা হয়েছে৷ তৃণমূল নেতাদের বিজেপি-তে ভিড় করার বিষয়টিরও উল্লেখ রয়েছে৷ তবে গানের মূল বার্তা হল, 'লাল ফেরাও, হাল ফেরাও৷'\nনতুন এই গানকে স্বাগত জানিয়েছেন যাদবপুরের সিপিএম প্রার্থী সুজন চক্রবর্তীও৷ তাঁর কথায়, 'তরুণ প্রজন্মের ছেলেমেয়েরা প্যারোডি, কার্টুন বানায়, কবিতা লেখে৷ জনপ্রিয় কোনও গানের সুর ব্যবহার করে যদি সাধারণ মানুষের কাছে নিজেদের কথা পৌঁছে দেওয়া যায় তাহলে তাকে সদর্থকই বলতে হবে৷' বামেদের দাবি ছিল, টুম্পা সোনার সৌজন্যে ব্রিগেড অনেকটাই ভরেছিল৷ এবার লুঙ্গি ডান্সে জনপ্রিয়তা বামেদের ভোট বাক্স ভরায় কি না, সেটাই এখন দেখার৷\nFirst published: March 13, 2021, 13:31 IST\nTags: Cpim, Left Front, West Bengal Assembly Election


বাংলাদেশ-নিউজিল্যান্ডকে নিয়ে ভারতে ত্রিদেশীয় সিরিজ? – চ্যানেল আই অনলাইন\nবাংলাদেশ-নিউজিল্যান্ডকে নিয়ে ভারতে ত্রিদেশীয় সিরিজ?\n- চ্যানেল আই অনলাইন ২৭ জুন, ২০১৭ ১৩:৪৩\nবাংলাদেশ ও নিউজিল্যান্ডকে নিয়ে ঘরের মাঠে ত্রিদেশীয় সিরিজ আয়োজনের কথা ভাবছে ভারত। আগামী নভেম্বর-ডিসেম্বরে পরিকল্পনায় থাকা ওই সিরিজের জন্য বছরের শেষ নাগাদ নিজেদের সাউথ আফ্রিকা সফর কয়েকদিন পিছিয়ে দিতে, এমনকি সংক্ষিপ্ত করে আনার কথাও নাকি ভাবছে বিসিসিআই। দেশটির সংবাদমাধ্যম দ্য নিউ ইন্ডিয়ান এক্সপ্রেস বোর্ডের এক কর্মকর্তার বরাতে এমন খবর দিচ্ছে।\nআগামী আগস্ট-সেপ্টেম্বরে ঘরের মাটিতে অস্ট্রেলিয়ার বিপক্ষে দুই টেস্টের সিরিজ খেলবে বাংলাদেশ। আর সেপ্টেম্বরের শেষ দিকে সাউথ আফ্রিকায় যাবে পূর্ণাঙ্গ সিরিজ খেলতে। সফরে দুটি টেস্ট, তিনটি ওয়ানডে ও দুটি টি-টুয়েন্টি খেলবে টাইগাররা। সেজন্য গত বৃহস্পতিবার ২৯ সদস্যের প্রাথমিক দলও ঘোষণা করেছে বিসিবি। কিন্তু আফ্রিকা সফরের পর ভালো একটি বিরতি আছে টাইগারদের।\nআবার বছরের শেষে ভারতও চার টেস্ট, সাত ওয়ানডে ও তিন টি-টুয়েন্টির সিরিজ খেলতে সাউথ আফ্রিকা যাবে। ডিসেম্বরের মাঝামাঝি সফরের কথা থাকলেও সেটি এখন পিছিয়ে দেয়ার কথা ভাবছে বিসিসিআই। ২৬ ডিসেম্বর বক্সিং-ডে টেস্ট দিয়েই সিরিজ শুরুর নতুন পরিকল্পনা দেশটির বোর্ডের।\nকেননা তার আগে নভেম্বরের শেষ নাগাদ ঘরের মাঠে টাইগার ও কিউইদের নিয়ে একটি ত্রিদেশীয় সিরিজ আয়োজনে আগ্রহী বিসিসিআই। ভাবনা-চিন্তা অনেকদূর আগালেও সিরিজ আয়োজনের বিষয়টি এখনো কেবল পরিকল্পনার মধ্যেই সীমাবদ্ধ বলেও জানাচ্ছে গণমাধ্যমটি।\nতাদের প্রতিবেদনে বলা হচ্ছে, ওই সিরিজের জন্যই প্রোটিয়াদের বিপক্ষে প্রথম টেস্ট কয়েকদিন পিছিয়ে দিতে চাইছে বিসিসিআই। আগের চার টেস্ট ও সাত ওয়ানডের ভাবনা থেকেও সরে আসতে চাইছে তারা। এখন তিন টেস্ট, পাঁচ ওয়ানডে ও একটি টি-টুয়েন্টি খেলতে চায় ভারত।\nভারতের এই পরিকল্পনা অবশ্য আফ্রিকানদের বিপদে ফেলতে পারে। বিসিসিআই সফর কয়েকদিন পিছিয়ে দিলে তাদের না বলার সুযোগ হয়তো কম থাকবে। তাতে আগামী গ্রীষ্মে ঘরোয়া টি-টুয়েন্টি লিগের সূচির সঙ্গে সংঘর্ষ বেধে যাবে প্রোটিয়াদের। আরো একটি সমস্যা থাকবে। ভারত ফেরার পরপরই অস্ট্রেলিয়া পূর্ণাঙ্গ সিরিজ খেলতে সাউথ আফ্রিকায় যাবে। আগের সিরিজ পেছালে প্রভাব পরবে পরেরটিতেও।\nভারত আবার চাইলেও ত্রিদেশীয় সিরিজের সূচি এগিয়ে আনতে পারবে না। অক্টোবরে ঘরের মাটিতে অস্ট্রেলিয়ার বিপক্ষে সাত ম্যাচের ওয়ানডের সূচি ঠিক করা তাদের। সাউথ আফ্রিকার চিন্তার করণ আছে অন্য একটি জায়গাতেও। তারা যেখানে চার টেস্ট, সাত ওয়ানডে ও তিন টি-টুয়েন্টি চাইছে; ভারত সেখানে দুটি করে ওয়ানডে ও টি-টুয়েন্টি কম খেলতে চাইছে। এখন দেখার দুদেশের বোর্ড কি করে সমাধানে আসে।\nতারা যে সমাধানেই আসুক, বিসিসিআই যেহেতু ঘরের মাঠে ত্রিদেশীয় সিরিজ আয়োজনে আগ্রহী, আর সেখানে বাংলাদেশের নাম আলোচনায় এসেছে, সেটি বাস্তব হলে টাইগার ক্রিকেটের জন্য ভালোই। ২০০৮ সালের পর প্রায় ৯ বছর পেরিয়ে আবারো সাউথ আফ্রিকায় পূর্ণাঙ্গ সিরিজ খেলতে যাবে বাংলাদেশ। ফিরে স্বাগতিক ভারত ও নিউজিল্যান্ডের সঙ্গে রঙিন পোশাকের লড়াই হলে মন্দ হবে না।\nএখন সিরিজটি আলোর মুখ দেখলেই হয়। গত এক বছরে এমন আরো কয়েকটি সিরিজের কথা আলোচনায় এসে আলোর মুখ দেখার আগেই যে মিলিয়ে গেছে অতীতের গর্ভে।\nত্রিদেশীয় ক্রিকেট সিরিজবাংলাদেশ-নিউজিল্যান্ড-ভারত\nইসির অধীনেই আগামী নির্বাচন, সহায়ক ভূমিকায় শেখ হাসিনার সরকার: ওবায়দুল কাদের\nধর্মীয় রোষের মুখে মীর\n‘ক্রিকেট ছাড়া নিঃশ্বাস নেয়াই কঠিন’


Trishna Deb: অর্জুন পুরস্কারে বঞ্চিত তৃষা - arrested arjuna award | Eisamay\narrested arjuna award\nঅর্জুন পুরস্কারে বঞ্চিত তৃষা\nNo-Author | EiSamay | Updated: Sep 27, 2018, 4:13 PM\nপুরস্কার ঘোষণার সাত দিন আগে কেন্দ্রীয় ক্রীড়ামন্ত্রী রাজ্যবর্ধন সিং রাঠোরকে ই-মেল করে নিজের দাবি জানিয়ে ছিলেন।\nযোগ্যতা থাকা সত্ত্বেও অর্জুন পুরস্কার থেকে বঞ্চিত এশিয়াড জয়ী বাঙালি তিরন্দাজ তৃষা দেব।\nপুরস্কার ঘোষণার সাত দিন আগে কেন্দ্রীয় ক্রীড়ামন্ত্রী রাজ্যবর্ধন সিং রাঠোরকে ই-মেল করে নিজের দাবি জানিয়ে ছিলেন। তার উত্তর এখনও পাননি। ফের আরও একটি মেল করতে চলেছেন।\nকেন তাঁর নাম বিবেচনার মধ্যে আনা হল না? তা অজানা এখনও। নিয়ম অনুযায়ী অর্জুন পুরস্কারের জন্য জাতীয় ফেডারেশন অথবা রাজ্য সরকারের সুপারিশ প্রয়োজন। কেন্দ্রীয় সরকারি কর্মী হলে সংশ্লিষ্ট দফতরের সুপারিশ দরকার। অর্জুন পুরস্কার প্রাপ্ত কোনও ক্রীড়াবিদের সুপারিশ হলেও চলে। এ ছাড়া দরকার নির্দিষ্ট পয়েন্ট।\nতৃষার সব কিছুই ছিল। বিশ্ব মিটে ও বিশ্বকাপে টিমের হয়ে রুপো জিতেছেন। ঢাকায় এশিয়ান মিটে সোনা। ২০১৪ সালে এশিয়াডে ব্রোঞ্জ পেয়েছিলেন ব্যক্তিগত ইভেন্টে। ভারতীয় তিরন্দাজিতে মেয়েদের বিভাগে এশিয়াডে তিনিই প্রথম পদকজয়ী। আর আগে কোনও মেয়ে তিরন্দাজের ব্যক্তিগত ইভেন্টে পদক ছিল না। তার পরেও কেন এই বঞ্চনা?\nঅর্জুন পুরস্কার পাওয়ার আগে কয়েকবার কেন্দ্রীয় ক্রীড়াদপ্তরে যোগাযোগ করেছিলেন তৃষা। প্রত্যেকবারই আশ্বাসই পেয়েছেন। সেই আশ্বাস যে অন্তঃসারশূন্য তা এখন বুঝতে পারছেন।\nতৃষার কথায়, 'এ ভাবে বঞ্চিত হব, তা ভাবতে পারিনি। আমাদের ফেডারেশন সাসপেন্ডেড। তাই কিছু বলার নেই। শুনেছিলাম, ৪০ পয়েন্ট থাকলে অর্জুনের জন্য আবেদন করা যায়। সেখানে আমার ৫৩ পয়েন্ট। তাও পেলাম না। গতবার আমার টিমমেট জ্যোতি সুরেখা অর্জুন পেয়েছিল। এ বার ও আমার ফর্মে সই করে সুপারিশ করেছিল।' তৃষা চাকরি করেন ভারতীয় রেলে। সেখান থেকে তাঁর নাম অর্জুনের জন্য সুপারিশ করা হয়েছিল। সেখানেও তাঁর প্রতি সুবিচার হয়নি। দোলা বন্দ্যোপাধ্যায়ের প্রতিবেশী তিরন্দাজের কথায়, 'শুনেছি, রেলের তালিকায় আমার নাম নয় নম্বরে ছিল। নয় নম্বরে থাকলে অর্জুন কমিটি সেই নাম নিয়ে আলোচনাই করে না। তাই হয়েছে।' তৃষার আগে তিরন্দাজিতে লক্ষীরানি মাঝির নাম ছিল। খোঁজ নিয়ে জানা গেল, লক্ষীর নম্বর তৃষার থেকেও কম।\nবহু ক্রীড়াবিদ অর্জুন না পেয়ে আদালতের দ্বারস্থ হন, তাহলে আপনি কি তাই করবেন? তৃষার জবাব, 'মামলা করার মতো টাকা আমার নেই। ২০১৭ সালে টিম ইভেন্টের কেন্দ্রীয় সরকারের আর্থিক পুরস্কার এখনও পাইনি। সামান্য রেলের চাকরি করে মামলার খরচ মেটানো সম্ভব নয়। আর ফেডারেশনের কোনও অস্তিত্ব নেই।'\nফেডারেশনের যদি অস্তিত্বই না থাকে, তা হলে পরপর তিন বছর কমপাউন্ড তিরন্দাজরা কী ভাবে অর্জুন পেলেন? এখানে কিছুটা ব্যাকফুটে তৃষা। বললেন, 'এখানেই আমি পিছিয়ে। বাকিদের ক্ষেত্রে সুপারিশ করেছিল সংশ্লিষ্ট রাজ্য সরকার। রাজ্যের ক্রীড়ামন্ত্রী অথবা মুখ্যমন্ত্রীর সুপারিশ দরকার। অনেকেই বলেছিলেন, রাজ্য সরকারের চিঠি নিয়ে আসতে। কিন্তু আমি পারিনি। রাজ্য সরকারের কারও সঙ্গে আমার পরিচয় নেই। কাউকে দোষও দিচ্ছি না। কারণ, বাংলার হয়ে কোনওদিন খেলিনি। পাঞ্জাবের হয়ে খেলেছি। তবু মুখ্যমন্ত্রী মমতা বন্দ্যোপাধ্যায়ের কালীঘাটের বাড়িতে গিয়েছিলাম দু'বার। পুলিশ ঢুকতেই দেয়নি। ফলে কিছু বলার নেই।'\nচিঠি-চাপাটি করা ছাড়া তৃষার করার কিছু নেই। তাঁর শেষ কথা, 'শুধু পদক জিতলেই হবে না। এখন বুঝতে পারছি, দরকার রাজনীতি করা লোকদের সঙ্গে যোগাযোগ থাকা।' সার কথাই বলেছেন তৃষা।\nপরের খবরএকযুগের প্রেম, ডিসেম্বরেই বিয়ে করছেন সাইনা-কাশ্যপ\nTrishna Deb Sports Minister rajyavardhan singh rathore Arjuna Award arjuna\nWeb Title : arrested arjuna award


রংপুরে গত ২৪ ঘণ্টায় করোনা শনাক্তের হার ১০ শতাংশের উপরে - রংপুর সংবাদ\nমঙ্গলবার, ২৫ জানুয়ারী ২০২২, ০৩:০৬ পূর্বাহ্ন\nরংপুরে গত ২৪ ঘণ্টায় করোনা শনাক্তের হার ১০ শতাংশের উপরে\nকরোনা আক্রান্তের পরে সুস্থ হয়ে ওঠা রোগীদের ৯০ শতাংশই ফলোআপ চিকিৎসার জন্য আসেন না। ফলে করোনা থেকে সেরে ওঠার পরেও বিভিন্ন রোগের উপসর্গ বাসা বাঁধে অনেকের দেহে। অনেক ক্ষেত্রে তা জটিল আকার ধারণ করে। এমনটাই মনে করছেন চিকিৎসকরা। এদিকে, রংপুর বিভাগে করোনা শনাক্তের হার এক লাফে ১০ শতাংশের উপরে উঠেছে। ফলে স্বাস্থ্য বিভাগ চিন্তিত হয়ে পড়েছে।\nনগরীর আসাদুজ্জামান নামে এক ব্যক্তি গত বছরের প্রথম দিকে করোনা আক্রান্ত হয়ে ডেলিকেডেট হাসপাতালে চিকিৎসা নিয়ে সুস্থ হয়ে বাড়ি ফিরে যান। এর পরে তিনি আর ফলোআপ চিকিৎসা নেননি। তিনি জানান, এখনো শরীর অনেক দুর্বল লাগে। ডাক্তারে পরামর্শ নেব নেব করে নেওয়া হয়নি। তার মতো অনেকেই করোনা থেকে সেরে ওঠার পরে ফলোআপ চিকিৎসার জন্য ডাক্তারের পরামর্শ গ্রহণ করছেন না।\nচিকিৎসদের সাথে কথা বলে জানা গেছে, করোনা থেকে সেরে ওঠার পরে অন্য রোগের উপসর্গগুলো বেড়ে যায়। এতে রোগীরা বিভিন্ন স্বাস্থ্যগত জটিলতায় পড়েন। চিকিৎসকদের মতে, করোনা থেকে সেরে ওঠার পরে অন্তত একবার হলেও ডাক্তারের পরামর্শ নেওয়া উচিত। মোট কত শতাংশ করোনা আক্রান্ত রোগী ফলোআপ চিকিৎসা নিতে আসেননি-এমন কোনো পরিসংখ্যান স্বাস্থ্য বিভাগে না থাকলেও সংশ্লিষ্টদের ধারণা সুস্থ হওয়ার পরে ৯০ থেকে ৯৫ শতাংশ রোগীই ফলোআপ চিকিৎসার জন্য আসছে না। তবে করোনা আক্রান্তদের অন্য কোনো রোগ থাকলে সেইসব রোগীরা সেই রোগের চিকিৎসা নিচ্ছেন।\nএদিকে, গত ২৪ ঘণ্টায় রংপুর বিভাগে করোনা শনাক্তের হার ১০ দশমিক ৮৪ শতাংশে উঠেছে। এর আগের দিন শনাক্তের হার ছিল ৫ দশমিক ১৯ শতাংশ। গত ২৪ ঘণ্টায় ১৬৬ জনের পরীক্ষা করে ১৮ জনের দেহে করোনা শনাক্ত হয়েছে। এখন পর্যন্ত মোট ৩ লাখ ৯ হাজার ২৮২ জনের পরীক্ষা করে ৫৫ হাজার ৮৭৫ জনের দেহে করোনা শনাক্ত হয়েছে। এখন পর্যন্ত সুস্থ হয়েছেন ৫৪ হাজার ২৫৫ জন। গত ২৪ ঘণ্টায় কোনো মৃত্যু না হলেও এখন পর্যন্ত মারা গেছেন এক হাজার ২৫২ জন।\nরংপুর বিভাগীয় স্বাস্থ্য পরিচালক ডা. জাকিরুল ইসলাম লেলিন জানান, করোনা থেকে সুস্থ হওয়ার পরে একবার হলে ফলোআপ চিকিৎসা অথবা চিকিৎসকের পরামর্শ নেওয়া প্রয়োজন। এছাড়া যাদের অন্যান্য রোগ রয়েছে, তাদের ওই রোগের চিকিৎসা গুরুত্ব সহকারে করা উচিত।\nপ্রায় একই ধরনের কথা বলছেন সিটি কর্পোরেশনের স্বাস্থ্য বিভাগীয় প্রধান ডা. কামরুজ্জামান তাজ। তিনি বলেন, করোনা আক্রান্ত রোগী সুস্থ হওয়ার পরে কোনো সমস্যায় পড়লে আমাদের জানালে আমরা তাদের পরামর্শ দেই। তবে অধিকাংশই রোগী সুস্থ হওয়ার পরে ফলোআপ চিকিৎসা অথবা পরামর্শের জন্য আসেন না।


কোলাবোরেটিভ জার্নালিজম, সৈয়দ ইশতিয়াক রেজা সৈয়দ ইশতিয়াক রেজা/ মা. সাঈফ জুন ২৩, ২০১২, শনিবার, ০৭:১৪:৪৩\nহয়তো সম্পাদকীয় বিচার-বিশ্লেষণ নিয়ে প্রশ্ন উঠতে পারে। কিন্তু ফেসবুক আর টুইটারের প্রতিক্রিয়া যেকোনো তথ্যের নতুন দিক উন্মোচন করে তাতে সন্দেহ নেই। পত্রিকার অনলাইন সংস্করণ বা সামাজিক মাধ্যমের তথ্যের জন্য হয়তো নতুন ধরনের সম্পাদকীয় নীতিমালা ভাবতে হবে। সংবাদ প্রচার আর ছড়িয়ে দেয়ার জন্য সামাজিক মাধ্যমের ব্যবহার খুব সাধারণ ব্যাপার এখন। প্রশ্ন হলো আসছে দিনগুলোতে কি হতে পারে? যেহেতু সাংবাদিকতা এখন অনেক বেশি সহযোগিতার মাধ্যমে হচ্ছে তাহলে পাঠকের সঙ্গে সরাসরি যোগাযোগের ধরনটা কেমন হতে পারে?\nএসব মানুষের অনেকেরই বিশ্লেষণী ক্ষমতা অনেক সমৃদ্ধ। অনেকের কাছেই আছে অনেক চমকপ্রদ তথ্য। আর নানা মততো আছেই যা রিপোর্টারের ব্যাখ্যা-বিশ্লেষণ করার ক্ষমতাকে আরো পরিপূর্ণ করে। ফেসবুকে বা টুইটারে ছোট্ট এক মন্তব্য হয়ে উঠতে পারে বড় ক্লু। এ এক নতুন ধরনের সাংবাদিকতা যা সত্য তুলে ধরতে অবদান রাখছে। পত্রিকা বা টেলিভিশনের অনলাইন সংস্করণে যে অংশগ্রহণ ক্রমেই হয়ে উঠছে সংলাপের মঞ্চ। তবে ভাবনাও আছে। এখানে যারা স্ট্যাটাস দেন বা টুইট করেন তাদের সব তথ্য কিন্তু সত্য নাও হতে পারে। সব ব্যাখ্যা সততার সঙ্গে নাও হতে পারে। নিজের জ্ঞান আর বিবেক ব্যবহার করেই সিদ্ধান্ত নিতে হবে সাংবাদিককে।\nঢাকা বিশ্ববিদ্যালয় থেকে সাংবাদিকতা ও গণযোগাযোগ বিষয়ে স্নাতক সৈয়দ ইশতিয়াক রেজা তার বর্ণাঢ্য সাংবাদিকতা জীবন শুরু করেন ইংরেজি দৈনিক ‘দ্য বাংলাদেশ অবজারভার’ দিয়ে। দেশের প্রথম বেসরকারি টেরেস্ট্রিয়াল চ্যানেল ‘একুশে’-এ বার্তা সম্পাদক হিসেবে দায়িত্ব পালন করে হয়ে উঠেন বাংলাদেশের টেলিভিশন সাংবাদিকতায় নতুন যুগের সূচনার অন্যতম কুশীলব। এরপর তাঁর সম্পাদনা শৈলীর যাদুস্পর্শ পায় এটিএন বাংলা, আরটিভি ও আইনী লড়াই-এ লাইসেন্স ফিরে পাওয়া স্যাটেলাইট একুশে টিভি। বার্তা প্রধান হিসেবে কাজ করেন বৈশাখী টিভি ও চ্যানেল নাইনে। ২০১১ সালের ১ জুলাই থেকে তিনি বার্তা পরিচালক হিসেবে নেতৃত্ব দিচ্ছেন চব্বিশ ঘণ্টার সংবাদ-সংযুক্তি মাধ্যম ‘একাত্তর’ -এর চৌকস সংবাদ-কর্মী দলের। বিভাগ: শীর্ষ সংবাদ. দেখা হয়েছে ১৬০০ বার. শেয়ার করুন : মন্তব্য : পাসওয়ার্ড ভুলে গেছেন?\nমন্ত্রিসভায় অভিজ্ঞতা ও তারুণ্যের দেখা হয়েছে ৩৭৪৫ বার রিপোর্টিং অত্যাবশ্যকীয় দেখা হয়েছে ৩০৫৬ বার কোলাবোরেটিভ জার্নালিজম, সৈয়দ দেখা হয়েছে ১৬০১ বার ইউরোজোনের অর্থনৈতিক সঙ্কট দেখা হয়েছে ১২৫০ বার সর্বাধিক পঠিত


ফেব্রুয়ারি 7, 2019 বৈদেশিক মুদ্রার ট্রেডিং অনলাইন লেখক কামরুজ্জামান পেরেস 58801 দর্শকরা\nপ্রধানমন্ত্রী শেখ হাসিনা যথাযথ সংস্কারের মাধ্যমে বাইনারি বাইনারি বিকল্প বিশদ পর্যালোচনা ২০২০ রাজধানীর প্রত্নতাত্ত্বিক স্থাপনাগুলো সংরক্ষণে পদক্ষেপ নিতে সংশ্লিষ্ট কর্তৃপক্ষকে নির্দেশ দিয়েছেন। তৈলবীজের জন্য কৃষি জমি অপ্রতুল হওয়ায় সব ধরনের চাষাবাদ সম্ভব নয়। অধিকাংশ কৃষি জমি প্রধান শস্য অর্থাৎ ধান\n৩.৫ রাষ্ট্র পরিচালনায় সংবিধানের প্রাধান্য, আইনের শাসন প্রতিষ্ঠা এবং সন্ত্রাসমুক্ত সমাজ গঠন সুনিশ্চিত করা হবে। জাতীয় সমস্যা হিসেবে অগ্রাধিকারের ভিত্তিতে আইনশৃঙ্খলা উন্নয়নে গ্রহণ করা হবে সর্বাত্মক পদক্ষেপ। অর্থনৈতিক উন্নয়ন, বিনিয়োগ এবং জনগণের জীবন ও সম্পদের নিরাপত্তা বিধানের লক্ষ্যে সন্ত্রাস, চাঁদাবাজি, দখল, চুরি, ডাকাতি, ছিনতাই বন্ধে সর্বোচ্চ গুরুত্বারোপ করা হবে। মিয়ানমারের সরকার এরই মধ্যে আরসাকে একটি সন্ত্রাসবাদী গোষ্ঠী বলে ঘোষণা করেছে। গত বছরের অক্টোবরেও তারা হামলা করেছিল বলে অভিযোগ রয়েছে। তাদের ঠেকানোর নামে অক্টোবরের পর ছয় মাস রাখাইনে অভিযান চলেছে এবং তখনও বাংলাদেশে এসে আশ্রয় নিয়েছে ৮৭ হাজার রোহিঙ্গা। ইন্টারন্যাশনাল ক্রাইসিস গ্রুপ বলছে, সংগঠনটি মূলত গড়ে উঠেছে সৌদি আরবে চলে যাওয়া ২০ রোহিঙ্গার হাতে। তাদের অন্তত একজন মদিনায় থাকেন, বাকিরা মক্কায়। তারাই সংগঠনের নীতিনির্ধারণ এবং তহবিল সংগ্রহ করেন। নীতিনির্ধারকদের ২০ জনের সিদ্ধান্তে আতাউল্লাহর নেতৃত্বে অন্য ২০ জনের একটি গ্রুপ মিয়ানমারে আসে। আতাউল্লাহ আবু আমর জুনুনি নামেও পরিচিত।\nশুধু লক্ষ্য করুন যে প্রধান কারণ যার উপর নির্বাচিত এলাকার ক্রেতাদের মধ্যে দৈনন্দিন ট্রাফিক এবং জনপ্রিয়তা। আরও সামনে এগিয়ে আলিপুরের সরকারি অফিসগুলো, চিড়িয়াখানা ইত্যাদিতে ঢুঁ মেরে ন্যাশনাল লাইব্রেরিতে। পথে পড়ল প্রেসিডেন্সি জেল, পুলিশ সদর দপ্তর ‘ভরাণী ভবন’। গাড়িতেই রেড রোড, ট্যান্ড রোড ইত্যাদিতে ঘুরে ময়দান, ভিক্টোরিয়া, ফোর্ট উইলিয়ামে চক্কর দিয়ে গঙ্গাতীরের বাবুঘাটে এলাম। এখান থেকে গঙ্গা হয়ে নানা জায়গায় যাওয়ার লঞ্চ, স্টিমার সার্ভিস রয়েছে। এ রকম একাধিক জেটি সামনের চাঁদপাল ঘাটেও দেখলাম। কেউ নদীর অপর পাড়ের হাওড়া থেকে বাসে শহরের জ্যাম এড়িয়ে নদী পথেও চলে আসতে পারেন। সামনেই হাইকোর্ট। পুরনো ব্রিটিশ ভবনের পাশে নতুন ভবন হয়েছে। চলন্ত সিঁড়ির ফুটব্রিজ দিয়ে দুই ভবনের বাইনারি বাইনারি বিকল্প বিশদ পর্যালোচনা ২০২০ সংযোগ সাধিত হয়েছে।\nস্কুলের পাঠ এবং পূর্বশিক্ষায় পাঠের তুলনা করে, নিম্নলিখিতটির মধ্যে পার্থক্য করা সম্ভব লক্ষণ মিল. এই ভার্চুয়াল মুদ্রা চালু করতে ২৮টি সহযোগী প্রতিষ্ঠানকে যুক্ত করেছে ফেসবুক। এই মুদ্রা লেনদেনের জন্য ইতোমধ্যে পেপ্যাল, ভিসা, মাস্টারকার্ড, ইবে, উবার, লিফট ও স্পটিফাইয়ের মতো বড় বড় প্রতিষ্ঠান অন্তর্ভুক্ত হয়েছে। আর এই পুরো সিস্টেমটি দেখাশোনা করবে লিব্রা অ্যাসোসিয়েশন।\nবাইনারি বাইনারি বিকল্প বিশদ পর্যালোচনা ২০২০ - সূচক ট্রেডিং ব্রোকার\nকিছু বিশেষ পরিস্থিতিতে চাইল্ড প্রসেস প্রস্থানের পরে wait4 কল আরম্ভে প্রতিরোধকারী একটি রিগ্রেশন সংশোধন করা হয়েছে শীতকালীন-কঠোর, skoroplodny। এটা স্ক্যাব, ব্যাকটেরিয়া বার্ন এবং গুঁড়া ফেনা প্রতিরোধী। অন্যান্য জাতের জন্য ভাল পরাগক: আবিষ্কার, কেলিস্ট, ডেলিচেসি, ইডারেড ইত্যাদি।\nকিভাবে বিশেষজ্ঞ শেল খেলা কাজ করে:\nনানা ধরনের নিয়ন্ত্রন চালু করার চেষ্টা করেও এই শেয়ার মার্কেটের পতন ঠেকানো আসলে অসম্ভব হয়ে পড়েছে। প্রাতিষ্ঠানিক উদ্যোগ এই নিম্নমুখীতাকে হয়তো ঠেকা দিয়ে কয়েকদিন আটকে রাখতে পারবে, কিন্তু আইসিইউতে ঢুকে পড়লে সে রোগীর বেঁচে থাকার সম্ভাবনা বাইনারি বাইনারি বিকল্প বিশদ পর্যালোচনা ২০২০ যে কমে যায়, সেটা মেনে নেয়াই ভালো। আমরা প্রায়ই দেখি যে নিম্ন মূল্য নির্ধারণ করে যে মার্কেটিংয়ের মূল উপাদান শুধুমাত্র মূল্য হতে পারে, কারণ কম দাম অন্যান্য বিপণনের ক্রিয়াকলাপগুলিকে সমর্থন করতে পারে না। উচ্চ মূল্য নির্ধারণ করে যে তার বিপণন কার্যক্রম সমৃদ্ধ এবং বৈচিত্র্যময় হতে পারে, যা মূল্য দ্বারা উত্পন্ন নীতি স্থান দ্বারা নির্ধারিত হয়।\nএটা তোলে, মার্কিন যুক্তরাষ্ট্র, সিআইএস এবং এশিয়া থেকে ব্যবসায়ীদের তে এটি দৃষ্টি নিবদ্ধ করা যেমন নিজ নিজ ভাষায় সমর্থন প্রমাণ। এই প্রদেশের উত্তর সংস্কৃতিগুলিতে ব্রোঞ্জ পণ্য উৎপাদন (তাদেরকে "পোস্ট-কর্ড" বলা হয়) উল্লেখযোগ্যভাবে ছোট আকারের দ্বারা চিহ্নিত করা হয়। এটি একটি বিশিষ্ট ভূমিকা বাইনারি বাইনারি বিকল্প বিশদ পর্যালোচনা ২০২০ বিভিন্ন সাজসজ্জা, যা আগের ফর্ম - মধ্য ব্রোঞ্জ বয়স সহজে অনুমান করা হয়। বন্দুক এবং অস্ত্রের ধরন উত্তর কালো সাগর এবং বালকান-কার্পপথিয়ান নমুনার পুনরাবৃত্তি করে।\nট্রেডিং বুনিয়াদি সাধারণত প্রকৃতিগত। আদেশ ধরনের তারা কি, এবং যে কোন পক্ষপাতিত্ব নেই। একই অন্যান্য ট্রেডিং বুনিয়াদি জন্য যায়। সেখানে অনেক বিষয় নেই, এবং যদি এটি অপেক্ষাকৃত ছোট হয়। এক তথ্য সূত্র ট্রেডিং ডে ট্রেডিং ফরেক্স শুরু করতে কমপক্ষে $ 500 দিয়ে শুরু করতে পারে, অন্য সূত্রটি কমপক্ষে $ 1,000 দিয়ে শুরু করতে বলে। এক উৎস অগত্যা সঠিক বা ভুল নয়। একাধিক উত্স থেকে তথ্য কেবল আপনাকে কমপক্ষে $ 500 এবং আদর্শভাবে $ 1,000 বা তার বেশি দিয়ে শুরু করা উচিত তা বলছে। বাইনারি বাইনারি বিকল্প বিশদ পর্যালোচনা ২০২০ ৪৪।সিনেমাস্কোপ প্রজেক্টারে কোন ধরনের লেন্স ব্যবহৃত হয়?\nশারীরিক শিক্ষার পাঠ্যক্রমের প্রয়োজনীয়তা: - ধীরে ধীরে লোড বৃদ্ধি এবং ব্যায়ামগুলি জটিল করে তুলবে; - বিভিন্ন রকমের ব্যায়াম, ব্যবধানযুক্ত লোডের নীতি প্রয়োগ করা; - অনুশীলনগুলি ছাত্রদের ক্ষমতার সাথে সামঞ্জস্যপূর্ণ হওয়া উচিত; - একটি পৃথক পদ্ধতি থাকা উচিত; - লোড ডোজ করার যুক্তিসঙ্গত কারণ, অতিরিক্ত কাজ না করার জন্য; - আঘাত প্রতিরোধ এবং বীমা প্রদান করা। উদাহরণস্বরূপ, দ্বিতীয় ও অবশিষ্ট সারি একটি স্থানান্তর সঙ্গে সজ্জিত হয় যাতে ইট শীর্ষ সারিতে কেন্দ্রে পড়ে নিচের সংখ্যা উল্লম্ব স্তর। এটি তথাকথিত সাধারণ চামচ ড্রিংক - এটি একটি প্রচলিত অর্ধ-ইট বিরক্তিকর জন্য উপযুক্তভাবে ফিট করে।\nস্পষ্টতই, বাইনারি বাইনারি বিকল্প বিশদ পর্যালোচনা ২০২০ আপনার। জিটিগনোর সান্নিধ্য কনফিগার করা থাকলে এটি আরও বেশি কার্যকর। সকল ব্যবহারকারীর তথ্য নিরাপদ এবং দুইবার-প্রয়োজনীয় প্রমাণীকরণ দ্বারা সুরক্ষিত হয়।


অবশেষে নাইক্ষ্যংছড়ি কলেজের শিক্ষক পরিষদ নেতাদের শপথ - Parbattanews\nঅবশেষে নাইক্ষ্যংছড়ি কলেজের শিক্ষক পরিষদ নেতাদের শপথ\nআপডেট: ২০১৯-০৯-৩০ ২০:০১:২১\nসোমবার (৩০ সেপ্টেম্বর) সকাল সাড়ে ১১টায় কলেজ মিলানায়তনে এই শপথ বাক্য পাঠ করান কলেজের অধ্যাক্ষ ও.আ.ম রফিকুল ইসলাম\nবান্দরবানের নাইক্ষ্যংছড়িস্থ হাজী এম, এ কালাম সরকারি ডিগ্রী কলেজের শিক্ষক পরিষদ নির্বাচনে বিজয়ীদের অবশেষে অভিষেক ও শপথ গ্রহণ অনুষ্ঠিত হয়েছে। সোমবার (৩০ সেপ্টেম্বর) সকাল সাড়ে ১১টায় কলেজ মিলানায়তনে এই শপথ বাক্য পাঠ করান কলেজের অধ্যাক্ষ ও.আ.ম রফিকুল ইসলাম। এতে সভাপতিত্ব করেন উপাধ্যক্ষ বশির আহাম্মেদ।\nঅন্যান্যদের মধ্যে বক্তব্য রাখেন নব গঠিত কমিটির ২য় মেয়াদের নব-নির্বাচিত শিক্ষক পরিষদের সাধারণ সম্পাদক মোহাম্মদ শাহ আলম, অর্থ-সম্পাদক মো. হেদায়েত হোসেন, কর্যকরি সদস্য মনিষা বড়ুয়া, হাছান আহামদ সোবাহানী, আমানুল হক।\nএ সময় নির্বাচন পরিচালনা কমিটির সদস্য এমদাদুল্লাহ মো. ওসমান, সিনিয়র প্রভাষক মো. মিজানুর রহমান, প্রভাষক মো. জসিম উদ্দীন, অধ্যাপিকা জেবুন নাহার চৌধুরী, অধ্যাপক শফিউল আলম, মো. জাফর আলম, শিক্ষক পরিষদের সাবেক সাধারণ সম্পাদক অধ্যাপক নিলোৎপল বড়ুয়া, বশির আহাম্মদ, প্রিয়তোষ শর্মা চন্দন, কাজী আয়াজুর রহমান, জাহানারা আক্তার লাকী, আবুল হোসেন, নজরুল ইসলাম জমাদার উপস্থিত ছিলেন।\nপ্রসঙ্গত, এর আগে গত ৯ সেপ্টেম্বর শিক্ষক পরিষদ নির্বাচনে গোপন ব্যালেটের ভোটে সাধারণ সম্পাদক পদে অধ্যাপক মোহাম্মদ শাহ আলম ও অর্থ সম্পাদক পদে হেদায়েত হোসেন নির্বাচিত হন। একই সাথে সদস্য পদে মনিষা বড়ুয়া ও আমানুল হক এবং হাসান আহাম্মদ সোবাহানী নির্বাচিত হয়েছিলেন। নির্বাচনের পর ফলাফল ঘোষণা স্থগিত রাখা হলেও ২১দিন পর নির্বাচনের ফলাফল ঘোষণা করা হয়।\nঘটনাপ্রবাহ: নির্বাচন পরিচালনা কমিটি, শিক্ষক পরিষদ নির্বাচনে, সরকারি ডিগ্রী কলেজ\nPrevious PostPrevious ভিক্ষাবৃত্তি করলেই জেল! পুনর্বাসনে বাকি রইলো ৭১জন ভিক্ষুক\nNext PostNext বান্দরবানে পৌর ও সরকারি কলেজ ছাত্রলীগের সম্মেলন অনুষ্ঠিত\nনির্বাচন পরিচালনা কমিটি শিক্ষক পরিষদ নির্বাচনে সরকারি ডিগ্রী কলেজ


প্রচ্ছদ » আমাদের খেলা » ম্যারাডোনার সম্পত্তি ভাগাভাগি নিয়ে কি ৬ নারীর ১০ সন্তানকে আইনী লড়াইয়ে নামতে হবে?\nপূর্ববর্তী ফুটবলার সুফিল বিয়ে করলেন ক্রিকেটার অর্থীকে\nপরবর্তী বঙ্গবন্ধু টি-টোয়েন্টি কাপের চারদল আজ লড়াইয়ে নামছে\nআমাদের নতুন সময় : 09/12/2020\nএল আর বাদল : চোখ-ধাঁধানো ফুটবল খেলে দিয়েগো ম্যারাডোনা বিপুল অর্থ কামিয়েছিলেন, হয়েছিলেন বহু বাড়ি, লোভনীয় প্রচারস্বত্ব থেকে শুরু করে বেলারুস থেকে পাওয়া উভচর ট্যাংকের মত বহু সম্পত্তির মালিক।\nকিন্তু গত সপ্তাহে ৬০ বছর বয়সে মারা যাবার পর দেখা যাচ্ছে ম্যারাডোনা যে অর্থ-সম্পদ রেখে গেছেন তার উত্তরাধিকার নিয়ে এক জটিল পরিস্থিতি তৈরি হতে পারে। ম্যারাডোনার ব্যক্তিগত জীবনে বহু নারীর আসা-যাওয়া, এবং তাদের গর্ভজাত সন্তানদের কারণেই সৃষ্টি হতে পারে এই জটিলতা।\nকাজেই তিনি মারা যাবার সাথে সাথে ব্যাপক জল্পনা-কল্পনা শুরু হয়েছে, তার সম্পদের পরিমাণ কত এবং ঠিক কতজন তার উত্তরাধিকারের দাবিদার হবেন – তা নিয়ে। ম্যারাডোনার কি আটটি সন্তান, নাকি আরো বেশি?\nম্যারাডোনার ছিল এক বিশাল পরিবার। ছয়জন নারীর সাথে কয়েক দশকব্যাপি রোমান্টিক সম্পর্কের সূত্রে তাদের গর্ভে কমপক্ষে আটটি সন্তানের জন্ম দিয়েছেন তিনি। মনে করা হচ্ছে, তার সম্পত্তি এই সন্তানদের মধ্যে সমানভাবে ভাগ করে দেয়া হবে। কিন্তু আর্জেন্টিনার আইন বিশেষজ্ঞ এবং সাংবাদিকরা বলছেন, ম্যারাডোনা কোন উইল করে গেছেন বলে জানা যায়নি, তাই তার সম্পত্তির উত্তরাধিকারী ঠিক করাটা কোন সহজ-সরল ব্যাপার হবে না।\nম্যারাডোনার এই সন্তানেরা কারা? একজন সফল ফুটবলার হিসেবে ম্যারাডোনার জীবন ছিল বর্ণাঢ্য। আর নানা নারীর গর্ভে ম্যারাডোনার সন্তান জন্মের খবর ছিল সেই জীবনের একটা নিয়মিত ঘটনা। ম্যারাডোনা এক কন্যা একবার ঠাট্টা করে বলেছিলেন, তার পিতার সন্তানের সংখ্যা যেভাবে বাড়ছে তাতে পুরো একটা ১১ জনের ফুটবল দল হয়ে যাবে।\nম্যারাডোনা নিজে অনেক দিন ধরেই দাবি করে আসছিলেন, তার প্রথম স্ত্রী ক্লডিয়া ভিলাফানে-র গর্ভে জন্মানো দুই মেয়ে জিয়ানিনা (বর্তমানে বয়স ৩১) এবং ডালমা (বর্তমান বয়স ৩৩) ছাড়া তার আর কোন সন্তান নেই।\nবিশ বছরের বিবাহিত জীবনের পর ২০০৩ সালে ক্লডিয়ার সাথে ম্যারাডোনার বিবাহ বিচ্ছেদ হয়। পরে অবশ্য ম্যারাডোনা স্বীকার করেন যে – তিনি আরো ৬টি সন্তানের পিতা।\nবছর পাঁচেক আগে ক্রিস্টিনা সিনাগ্রা এবং ভ্যালেরিয়া সাবালাইন নামে দুই নারীর সাথে আদালতে আইনী লড়্ইায়ের পর ম্যারাডোনা স্বীকার করেন যে তাদের দুই সন্তান যথাক্রমে দিয়েগো জুনিয়র(৩৪) এবং জানা(২৪)-র পিতা তিনিই। এর আগে ২০১৩ সালে ভেরোনিকা ওইয়েদা নামে এক মহিলার গর্ভে তার দ্বিতীয় পুত্র দিয়েগো ফার্নান্দোর জন্ম হয়। তাকে নিয়ে অবশ্য কোন মামলা হয়নি।\nম্যারাডোনার আরো সন্তানের খবর পাওয়া যায় গত বছর\nএর পর ২০১৯ সালে এক বিস্ময়কর ঘটনা ঘটে। সবাইকে তাজ্জব করে দিয়ে ম্যারাডোনার আইনজীবী ঘোষণা করেন যে বিশ্বকাপজয়ী এই আর্জেন্টাইন ফুটবলার কিউবায় জন্মানো তিনটি শিশুর পিতৃত্ব স্বীকার করতে রাজি হয়েছেন।\nব্যাপারটা হলো, কোকেন আসক্তি থেকে সেরে ওঠার চিকিৎসার জন্য ২০০০ সালের পর থেকে বেশ কয়েক বছর ম্যারাডোনা কিউবায় কাটিয়েছিলেন। এতে যদি আপনি মনে করেন যে হিসেব মেলানো শেষ – তাহলে ভুল করছেন। কারণ এখন জানা যাচ্ছে, আরো অন্তত: দু’জন আছেন – যারা মনে করেন ম্যারাডোনাই তাদের পিতা।\nএরা হলেন সান্টিয়াগো লারা (বর্তমানে বয়স ১৯) আর মাগালি জিল (বয়স ২৩)। এরা দুজনেই বলছেন, ম্যারাডোনাই যে তাদের পিতা – তা প্রমাণ করার জন্য তারা আইনী ব্যবস্থা নিচ্ছেন। ম্যারাডোনার সম্পত্তির উত্তরাধিকার দাবি করতে হলে এই প্রমাণটা তাদের দরকার।\nএমন সম্ভাবনা সত্যিই আছে। মি. লারার আইনজীবী ইতোমধ্যেই আদালতের কাছে এ আর্জি পেশ করেছেন। তিনি বলেছেন, ডিএনএ টেস্টের জন্য নমুনা সংগ্রহ করতে ম্যারাডোনার দেহ কবর থেকে তোলা দরকার।\nতবে মি. লারা ও মিজ জিল যদি শেষ পর্যন্ত এটা প্রমাণ করতে সক্ষমও হন যে ম্যারাডোনাই তাদের পিতা – তাহলেও তারা কি পরিমাণ সম্পত্তি পাবেন সেটা স্পষ্ট নয়।\nআইনজীবীরা এখন ম্যারাডোনার ভূসম্পত্তির প্রকৃত মূল্য নির্ধারণ করার জন্য হিসেব-নিকেশ করায় ব্যস্ত। তারা মনে করছেন, প্রয়াত এই ফুটবলারের সম্পত্তির অংশ পাবার জন্য আদালতে দীর্ঘ আইনি লড়াই হতে পারে। হতে পারে পারিবারিক বিবাদ, ডিএনএ টেস্ট থেকে শুরু করে সম্পত্তির ভাগ পাবার মতলবে কেউ কেউ হয়তো ‘ম্যারাডোনার সন্তানের’ সুযোগসন্ধানী দাবিও তুলে বসতে পারেন।\nবুয়েনোস আইরেসের একজন আইনজীবী এলিয়াস কির জফে বলছেন, আমার মনে হয় ম্যারাডোনার সম্পত্তির উত্তরাধিকারের ব্যাপারটা এক মহা বিতিকিচ্ছিরি ব্যাপার হয়ে দাঁড়াতে পারে, আর এর জট ছাড়াতে অনেক সময় লেগে যাবে। – বিবিসিবাংলা


ইসির সংলাপে যেসব বিশিষ্টজনরা আমন্ত্রিত\nআসন্ন জাতীয় সংসদ নির্বাচন উপলক্ষে প্রথমেই ‘সুশীল ব্যক্তিদের’ সঙ্গে সংলাপের উদ্যোগ নিয়েছে নির্বাচন কমিশন (ইসি)। এ জন্য ৬০ বিশিষ্ট নাগরিকের তালিকা করেছে ইসি। সে অনুযায়ী চিঠিও পাঠানো হয়েছে। ৩১ জুলাই সকাল ১১টায় নির্বাচন কমিশন ভবনের সম্মেলন কক্ষে এ সংলাপ অনুষ্ঠিত হবে।\nএর আগে কখনও ইসির সঙ্গে বৈঠক করেননি কিংবা নির্বাচন সংক্রান্ত কোনো কাজে জড়িত নয় এমন অনেককে আমন্ত্রণ জানানো হয়েছে। এমনকি রয়েছেন একসময়ের জনপ্রিয় চিত্রনায়কও। সব মহলের মানুষের মতামত শোনার জন্যই ইসি এ পন্থা অবলম্বন করেছে বলে নির্বাচন কমিশনার কবিতা খানম জাগো নিউজকে জানিয়েছেন।\nনির্বাচন কমিশন (ইসি) সচিব মোহাম্মাদ আব্দুল্লাহ রোববার সাংবাদিকদের বলেন, যারা দেশের শীর্ষ স্থানীয় সুশীল সেবক হিসেবে রয়েছেন এমন ৬০ জনকে আমন্ত্রণ জানানো হয়েছে এবং সংখ্যাটা আরও বাড়তে পারে।\nআগারগাঁরস্থ নির্বাচন কমিশন ভবনে নিজ কার্যালয়ে রোববার বিকেলে সাংবাকিদের এ তথ্য জানান সচিব।\nসচিব বলেন, যাদেরকে আমন্ত্রণ জানানো হচ্ছে তাদের মধ্যে সাবেক তত্ত্বাবধায়ক সরকারের উপদেষ্টা, অর্থনীতিবীদ, রাষ্ট্রবিজ্ঞানী, কলামিস্ট, মিডিয়া ব্যক্তিত্ব, শিক্ষক, সিভিল সার্ভিসে যারা প্রবীণ ছিলেন যারা দীর্ঘদিন মাঠপর্যায়ে কাজ করেছেন এমন সচিব বা রাষ্ট্রদূত এ পর্যায়ের লোকজন রয়েছে।\nএদিকে ইসি সূত্র জানায়, সুশীল সমাজের ৬০ জনের মধ্যে রয়েছেন তত্ত্বাবধায়ক সরকারের সাবেক উপদেষ্টা ড. আকবর আলী খান, সুলতানা কামাল, রাশেদা কে চৌধুরী, বিশ্বসাহিত্য কেন্দ্রের প্রতিষ্ঠাতা সভাপতি অধ্যাপক আবদুল্লাহ আবু সায়ীদ, সুশাসনের জন্য নাগরিক-সুজন সম্পাদক ড. বদিউল আলম মজুমদার, বিশিষ্ট কলামিস্ট সৈয়দ আবুল মকসুদ।\nনিরাপদ সড়ক চাই-এর সভাপতি চিত্রনায়ক ইলিয়াস কাঞ্চনকেও আমন্ত্রনপত্র পাঠানো হয়েছে। আছে অর্থনীতিবিদ ড. দেবপ্রিয় ভট্টাচার্য, এমএম আকাশ, পিএসসির সাবেক চেয়ারম্যান ড. সাদাত হোসেন। আছেন সংবিধান বিশেষজ্ঞ ড. কামাল হোসেন, ড. শাহদীন মালিক, বিচারপতি গোলাম রাব্বানী, স্থানীয় সরকার বিশেষজ্ঞ ড. তোফায়েল আহমেদ, টিআইবির নির্বাহী পরিচালক ড. ইফতেখারুজ্জামান, সেন্টার ফর ডেভেলপমেন্ট কমিউনিকেশনের নির্বাহী পরিচালক মুহাম্মদ জাহাঙ্গীর, বাংলাদেশ নারী প্রগতি সংঘের এক্সিকিউটিভ ডিরেক্টর বেগম রোকেয়া কবির, অধ্যাপক অজয় রায়, ড. সৈয়দ আনোয়ার হোসেন, অর্থনীতিবীদ ড. আবুল বারাকাত, ডেমোক্রেসি ওয়াচের নির্বাহী পরিচালক বেগম তালেয়া রেহমান, নিজেরা করি’র এক্সিকিউটিভ ডিরেক্টর খুশি কবির, বাংলাদেশ ইনডিজিনিয়াস পিপলস ফোরামের সম্পাদক সঞ্জীব দ্রং, সাকেব সচিব ও রাষ্ট্রদূত মো. জমির, অধ্যাপক মুনতাসীর মামুন, রাষ্ট্রদূত মো. গোলাম হোসেন, সোবহান শিকদার, আইইডির নির্বাহী পরিচালক নোমান আহমদ খান, ড. কাজী খলিকুজ্জামান আহমদ, সাবেক সচিব আব্দুল লতিফ মণ্ডল, অধ্যাপক সলিমুল্লাহ খান প্রমুখ।\nএ বিষয়ে রোববার রাতে নির্বাচন কমিশনার কবিতা খানম জাগো নিউজকে বলেন, সুষ্ঠু ও নিরপেক্ষ নির্বাচনের জন্য সব পেশা শ্রেণির ব্যক্তিত্বদের মতামত নিতে চায় ইসি। এ জন্য চিত্রনায়ক ইলিয়াস কাঞ্চনের মত ব্যক্তিদের আমন্ত্রণ জানানো হয়েছে।


গাইবান্ধার সাদুল্লাপুরে আ.লীগের দুই পক্ষের সভা আহ্বান, ১৪৪ ধারা জারি – সময়ের দাবী\nগাইবান্ধার সাদুল্লাপুর উপজেলা আওয়ামী লীগের দুই পক্ষ একই সময়ে সভা ডাকায় ১৪৪ ধারা জারি করেছে উপজেলা প্রশাসন। রোববার (৩০ মে) সকাল ৬টা থেকে সন্ধ্যা ৭টা পর্যন্ত সাদুল্লাপুর উপজেলা শহরের শহীদ মিনার ও পাবলিক লাইব্রেরি চত্বর এলাকায় সব ধরনের সভা-সমাবেশের ওপর নিষেধাজ্ঞা জারি করা হয়। শনিবার (২৯ মে) রাত পৌনে ১২টার দিকে সাদুল্লাপুর উপজেলা নির্বাহী কর্মকর্তা (ইউএনও) মো. নবীনেওয়াজ এ তথ্য নিশ্চিত করেছেন।\n১৪৪ ধারা জারির আদেশে ইউএনও নবীনেওয়াজ জানান, রোববার সকাল ১০টায় সাদুল্লাপুর উপজেলা আওয়ামী লীগের দুই পক্ষ সভা আহ্বান করে। একই সময়ে সভার ডাক দেওয়ায় সহিংসতার আশঙ্কা দেখা দিলে ১৪৪ ধারা জারির সিদ্ধান্ত নেওয়া হয়। এ কারণে সকাল ৬টা থেকে সন্ধ্যা ৭টা পর্যন্ত শহীদ মিনার ও পাবলিক লাইব্রেরি অ্যান্ড ক্লাব চত্বর এলাকাসহ আশপাশের এলাকায় ১৪৪ ধারা জারি থাকবে। নির্ধারিত সময়ের মধ্যে এসব স্থানে সব ধরনের সভা-সমাবেশ বন্ধ থাকবে।\nএ বিষয়ে সাদুল্লাপুর থানার ভারপ্রাপ্ত কর্মকর্তা (ওসি) মো. মাসুদ রানা জানান, আওয়ামী লীগের পাল্টাপাল্টি সভা ডাকায় উপজেলা প্রশাসন ১৪৪ ধারা জারি করেছে। সার্বিক আইন-শৃঙ্খলা পরিস্থিতি নিয়ন্ত্রণে পুলিশ তৎপর রয়েছে। সকাল থেকে সন্ধ্যা পর্যন্ত উপজেলা শহর জুড়ে অতিরিক্ত পুলিশ মোতায়েন থাকবে।\nজানা গেছে, রোববার সকাল ১০টায় দলীয় কার্যালয়ে এক জরুরি সভা আহ্বান করেন উপজেলা আওয়ামী লীগের ভারপ্রাপ্ত সভাপতি অধ্যক্ষ (অব.) মো. জাকারিয়া খন্দকার। গত ২৮ মে আওয়ামী লীগ সাদুল্লাপুর উপজেলা শাখার দলীয় প্যাডে দলীয় গঠনতন্ত্রের ২৫ এর ‘ঘ’ ধারার ২২ অনুচ্ছেদে সাংগঠনিক ও বিবিধ বিষয়ে জরুরি আলোচ্যসূচি উল্লেখ করে এই সভার ডাক দেন করেন জাকারিয়া খন্দকার।\nঅপরদিকে, সাদুল্লাপুর উপজেলা পরিষদের চেয়ারম্যান ও উপজেলা আওয়ামী লীগের সাধারণ সম্পাদক আলহাজ মো. শাহারিয়া খান বিপ্লব ২৫ মে স্বাক্ষরিত এক পত্রে রোববার সকাল ১০টায় পাবলিক লাইব্রেরি অ্যান্ড ক্লাবে উপজেলা কমিটির সভা আহ্বান করেন। ওই সভার চিঠিতে আগের সভার পঠন ও অনুমোদন, সরকারি উন্নয়ন কর্মকাণ্ডে ইউনিয়ন ও উপজেলা পর্যায়ে নেতাকর্মী সম্পৃক্তকরণ ও সাংগঠনিক সদস্যসহ (কুপন) বিবিধ বিষয়ে আলোচনার কথা উল্লেখ করা হয়েছে।


ভারত সিরিজে থাকবেন মরগান! - MysmsBD.Com Login Sign Up HomeSms ZoneTube Home › খেলাধুলার খবর › ক্রিকেট দুনিয়া › ভারত সিরিজে থাকবেন মরগান! ভারত সিরিজে থাকবেন মরগান!In ক্রিকেট দুনিয়া - Sep 17 at 9:46am বাংলাদেশ সফরে না আসলেও ভারত সফর করবেন এউইন মরগান! বাংলাদেশ সফরের পর ভারতের বিপক্ষে পাঁচটি টেস্ট, তিনটি ওয়ানডে ও টি-টোয়েন্টি সিরিজ খেলবে ইংল্যান্ড। ইংল্যান্ড অ্যান্ড ওয়েলস ক্রিকেট বোর্ড (ইসিবি) প্রত্যাশা করছে ভারত সফরে সীমিত পরিসরের ইংল্যান্ড দলকে মরগান নেতৃত্ব দিবেন।\nনিরাপত্তার অজুহাতে বাংলাদেশ সফরে না আসার সিদ্ধান্ত নিয়েছেন ইংল্যান্ড ক্রিকেট দলের সীমিত পরিসরের এউইন মরগান। তার পরিবর্তে বাংলাদেশে সীমিত পরিসরে নেতৃত্ব দিবেন জস বাটলার। মরগানের সঙ্গে বাংলাদেশ সফর থেকে নিজের নাম সরিয়ে নেন টেস্ট ও ওয়ানডের ওপেনার অ্যালেক্স হেলস।\nইংল্যান্ড ক্রিকেট দলের নির্বাচক জেমস ওয়াইটটেকার প্রত্যাশা করছেন ভারত সফরে দলের সঙ্গী হবেন মরগান। এএফপিকে জেমস ওয়াইটটেকার বলেন, ‘মরগান অধিনায়ক হিসেবে দারুণ করছে। শেষ কয়েকবছর সে তার অধিনায়কের দক্ষতায়ও উন্নতি করেছে। ইংল্যা্ন্ড ক্রিকেট দলকে নিয়ে দারুণ কাজ করছে ও। বাংলাদেশে তার না যাওয়ার সিদ্ধান্তে আমরা হতাশ। কিন্তু আমরা প্রত্যাশা করছি ভারতে আমরা তাকে অধিনায়ক হিসেবে পাব।’\nমরগানের নেতৃত্বে ২০১৫ বিশ্বকাপে খেলেছিল ইংল্যান্ড। প্রথম পর্ব থেকে ইংল্যান্ড বাদ পড়ায় কম কথা শুনতে হয়নি আয়ারল্যান্ডের প্রাক্তন ক্রিকেটারকে। তবে বিশ্বকাপের পর থেকেই মরগানের নেতৃত্বে পাল্টে যায় ইংলিশরা। শেষ ছয়টি ওয়ানডে সিরিজ জিতেছে ইংল্যান্ড। পাশাপাশি চলতি বছর টি-টোয়েন্টি বিশ্বকাপের ফাইনালও খেলেছিল লায়ন্সরা। তথ্যসূত্রঃ অনলাইন Facebook Twitter Googleplus Pint Anik Sutradhar Posts 7007 Post Views 131 Related আরও দেখুন অন্যান্য ক্যাটাগরি বিরাটদের পোশাক জোগাড় করতে পারছে না বোর্ড! এতটাই দুরবস্থা ভারতীয় ক্রিকেট বোর্ডের? 46 minutes ago 63 ক্রাইস্টচার্চের সেঞ্চুরি অনুপ্রেরণা যোগাচ্ছে ইমরুলকে 1 hour ago 89 ইংল্যান্ডের ৪০০ রানের জবাব ভালোই দিচ্ছে কোহলিরা 1 hour ago 45 এক সেঞ্চুরিতে ওয়ার্নারের যত রেকর্ড 1 hour ago 97 ওয়ার্নারের সেঞ্চুরিতে হোয়াইটওয়াশ নিউজিল্যান্ড2hours ago 34 মাঠে ফেরার জন্য অনেকটাই ফিট মোস্তাফিজ : মাশরাফি2hours ago 94 টস হেরে ব্যাটিংয়ে ঢাকা2hours ago 68 সেঞ্চুরির রেকর্ডে গাঙ্গুলীকে স্পর্শ করলেন ওয়ার্নার3hours ago 186 পাঠকের মন্তব্য (0)Please login To write comment


By বায়ান্ন একাত্তর\n২৫ মার্চ রাতে যে অপারেশন সার্চলাইট সম্পন্ন করা হয়েছিল, সেটার বীজ মূলত রোপন করা হয়েছিল এর ঠিক দু’বছর পূর্বের আরেক ২৫ মার্চে – যেদিন ক্ষমতায় আসেন ইয়াহিয়া খান। পিছনে ফিরে তাকালে দেখা যায়, যে গভীর ষড়যন্ত্র নিয়ে তিনি শাসন করা শুরু করেছিলেন, তার ফলে এ ধরণের সামরিক অভিযান আজ হোক কাল হোক ঘটবে – সেটা একধরণের অনিবার্যই ছিল।\nইয়াহিয়া খান যখন ‘এক ব্যক্তি, এক ভোট’ নীতির নির্বাচন দেন তখন তার যে পরিকল্পনা ছিল এবং নির্বাচনের সম্ভাব্য ফল নিয়ে তার গোয়েন্দাবাহিনী যে রিপোর্ট দিয়েছিল সেটা যে এরকম অবিশ্বাস্যভাবে মিথ্যে প্রমাণিত হয়ে যাবে– তাদের কেউই তা বুঝতে পারেননি। সামরিক উর্দি পরা ইয়াহিয়া খানের ভাবনা ছিল যে কোন একক দলই সংখ্যাগরিষ্ঠতা পাবে না এবং পূর্ব পাকিস্তানিদের অনেকেই হয়তোবা পশ্চিমকে সমর্থন দিবেন কিংবা টাকার লোভ দেখিয়ে তাদের কেনা যাবে। ফলে, মূল ক্ষমতা পশ্চিমেই বহাল থাকবে। অবশ্য, সেনাবাহিনী যে ক্ষমতা ছেড়ে দিবে সেটাও বিশ্বাস করা কঠিন। কেননা, আর যাই হোক, সেনাবাহিনী তার নাগালের ভেতরে থাকা ‘ক্ষমতা’ গণতান্ত্রিক প্রক্রিয়ার মাধ্যমে হস্তান্তর করে দিবে জনগণের প্রতিনিধিদের কাছে– সেটাও অবিশ্বাস্য ব্যপার। ইয়াহিয়া খানের নির্বাচন দেওয়ার পিছনে মূল কারণ ছিল তিনি আইয়ুবের পতন থেকে শিক্ষা গ্রহণ করেছিলেন এবং জানতেন শুরুতেই স্বৈরাচারী মনোভাব প্রকাশ করা যাবে না। তাই গণতন্ত্রের বিভ্রান্তিকর ছদ্মবেশে তিনি মূলত তার ও পশ্চিমের ক্ষমতাকে সুদৃঢ় করার পরিকল্পনায় ছিলেন। তার বেসামরিক উপদেষ্টা প্রফেসর জি. ডব্লিউ. চৌধুরী সেপ্টেম্বরের ১০ তারিখে এক সাক্ষাৎকারে বলেন, ‘পশ্চিম বা পূর্ব পাকিস্তানের কোন একক দলই সংখ্যাগরিষ্ঠ হিসেবে আবির্ভাবের সম্ভাবনা নেই। পূর্ব পাকিস্তানের সদস্যদের একক দলভুক্ত হয়ে মুখোমুখি হবার প্রশ্নই নেই, যদি তা ঘটে তাহলে এর পরিণতি হবে পাকিস্তানের বিলুপ্তি।’\nআরো পড়ুনঃ স্বাধীনতা যদি আমাদের না হতো…\n১৯৬৬’র পর থেকে শেখ মুজিবের আকাশচুম্বী জনপ্রিয়তা, মাওলানা ভাসানীর নির্বাচন বর্জন এবং প্রলয়ংকারী ঘুর্ণিঝড়ে আক্রান্তদের প্রতি পশ্চিমাদের উদাসীনতা – এসকল কারণেই ইয়াহিয়া খানদের সকল অনুমানকে ভুল প্রমাণ করে আওয়ামীলীগ ১৬৯ টি আসনের মধ্যে ১৬৭ টি আসন জিতে গনপরিষদে মেজরিটি পায়। নির্বাচন জিতে শেখ মুজিব ঘোষনা দেন ৬ দফার ভিত্তিতেই নতুন সংবিধান রচনা হবে। অ্যান্থনী মাসকারেনহাসের মতে, এই অবস্থায় ইয়াহিয়া খানের সামনে দুটো উপায় খোলা থাকে; গণতান্ত্রিক প্রক্রিয়ায় ক্ষমতা হস্তান্তর করতে হবে, অথবা গণরায়কে অস্বীকার করে ক্ষমতা হস্তান্তর বানচাল করতে হবে। এ ছাড়া আর কোন পথ খোলা ছিল না। ইয়াহিয়া খান যে প্রথম পথে হাঁটবেন সেটাও অসম্ভব, তাই অবধারিতভাবে তিনি বেছে নিলেন দ্বিতীয় পথটাই। সে জন্যে দেখা যায়, তিনি বলছেন আওয়ামীলীগ যতদিন তাদের খসড়া সংবিধানের নমুনা তাদের কাছে পেশ না করবে ততদিন পরিষদের অধিবেশন বসবে না। আবার তিনি পরামর্শ দিচ্ছিলেন, আওয়ামীলীগ যেন পিপলস পার্টির সঙ্গে সমঝোতায় আসে। এসবই যে মূলত আওয়ামীলীগের হাতে ক্ষমতা হস্তান্তর না করার ষড়যন্ত্র সে আরো স্পষ্টভাবে বুঝা যায় ডিসেম্বরের শেষের দিকে; একজন জেনারেল বলেন, “Don’t worry… we will not allow these black bastards to rule over us.”\nঅন্যদিকে পিপলস পার্টির ভুট্টো সাহেব আওয়ামী লীগের এমন বিজয়ে নিজে খুবই অসহায় বোধ করলেন, কেন্দ্রে ও জাতীয় পরিষদে তার কোন ভূমিকাই থাকবে না। তিনি উপলধ্বি করলেন যে, তার ব্যক্তিস্বার্থের সাথে সামরিক চক্রের স্বার্থের মিল রয়েছে; তাই হাত মেলালেন ইয়াহিয়া খানের সাথে। ১২ জানুয়ারি ইয়াহিয়া খান সমঝোতার জন্যে ঢাকায় এসে শেখ মুজিবের সাথে মিলিত হন। কোন সমঝোতা না করেই ১৪ তারিখ তিনি ঢাকা ত্যাগ করেন। শেখ মুজিবকে ভবিষ্যতের প্রধানমন্ত্রী উল্লেখ করে এক প্রশ্নের জবাবে তিনি বলেন, “Ask him(Mujib), he is the future prime minister of Pakistan.” আবার এর পরেই ভুট্টো ঘোষণা দেন, বোঝাপড়ার ভিত্তিতে সংবিধান রচনা করতে হবে, সংখ্যাগরিষ্ঠতা দিয়ে নয়।\nএম আর আখতার মুকুলের মতে ইয়াহিয়ার এই সফরের দু’টো উদ্দেশ্য ছিল; প্রথমত পরিবেশ সম্পর্কে ওয়াকেবহাল হওয়া; এবং দ্বিতীয়ত, অ্যাডমিরাল আহসান, লেঃ জেনারেল ইয়াকুব, খাদিম হোসেন রাজা ও রাও ফরমান আলীকে স্ব–স্ব পদে বহাল রেখে সামরিক অভিযান সম্ভব কি না – সেটা নিশ্চিত হওয়া। এইজন্যে দেখা যায় মার্চের শুরুতেই আডমিরাল আহসানকে পদত্যাগে বাধ্য করা হয় কেননা তিনি ইয়াহিয়ার নির্দেশ বাস্তবায়নে অপারগ ছিলেন। কিছুদিন পর জেনারেল ইয়াকুব খানও পদত্যাগ করেন। কেননা তার ভাষায়, পাকিস্তানি ভাইদের (পূর্ব পাকিস্তানি) হত্যা করা তাঁর দ্বারা সম্ভব না। অপারেশন সার্চলাইট যে কতটা পরিকল্পনামাফিক হয়েছিল তার আরেকটা প্রমাণ দেয়া যেতে পারে। সামরিক অভিযানের কিছু দিন আগে রাও ফরমান আলী ও খাদিম হোসেন রাজার স্ত্রীদেরকে প্রশ্ন করা হয় এ বিষয়ে(সামরিক অভিযান) তাদের স্বামীদের মতামত পরীক্ষা নিরীক্ষা করার উদ্দেশ্যে। সে সাক্ষাৎকারে এটা নিশ্চিত হয় যে তারা পূর্ণ নিষ্ঠার সাথে তাদের উপর অর্পিত দায়িত্ব পালন করবেন। তারপরও যদি তারা বেঁকে বসে, সে জন্যেও ব্যবস্থা রাখা হয়। তাদের বদলি হিসেবে পাঠানো হয় মেজর জেনারেল জাঞ্জুয়া ও মেজর জেনারেল মিঠাকে।\nসে যাই হোক, ইয়াহিয়া ঢাকা থেকে ফিরে ‘শিকার’ করার নাম করে লারকানায় ভুট্টোর বাড়িতে সফর করেন। সেখানেই প্রাথমিক সিদ্ধান্ত নেয়া হয় যে পূর্ব পাকিস্তানে সামরিক বাহিনীর শক্তি বৃদ্ধি করা হবে। অনেকেই বলেন যে, লারকানা বৈঠকের এক সপ্তাহের মধ্যেই যুদ্ধের প্রস্তুতি নেয়া শুরু হয়। ২৭ ফেব্রুয়ারি থেকেই পূর্ব পাকিস্তানে সৈন্য আসতে শুরু করে। ২ মার্চ থেকে ২৪ মার্চের মধ্যে পাকিস্তান আন্তর্জাতিক বিমান সংস্থার বানিজ্যিক ফ্লাইট শ্রীলংকা হয়ে ঢাকা পথে ১২০০০ সেনা বহন করে আনে। বাঙালিদের বিভিন্ন জায়গায় বদলি করা হলো; সে স্থানে নিয়ে আসা হলো অবাঙালিদের।\nষড়যন্ত্র সত্ত্বেও ২৭ জানুয়ারি ভুট্টো পূর্ব পাকিস্তানে আসেন শেখ মুজিবের সাথে দেখা করতে। কোন সন্তোষজনক ফলাফল ছাড়া তিনি ঢাকা ত্যাগ করেন ৩০ জানুয়ারি। সে আলোচনা সম্পর্কে অ্যান্থনী মাসকারেনহাস বলেন, এটা ‘তখনকার মতো আলোচনার গতি রক্ষা করে জনগণ ও আওয়ামী লীগ উভয়কে প্রতারণা করার জন্য যথেষ্ট ছিল’।\n১৩ ফেব্রুয়ারি ইয়াহিয়া খান ঘোষণা দেন যে, ৩ মার্চ ঢাকায় গণপরিষদের বৈঠক বসবে। পরিকল্পনা মোতাবেক পরিস্থিতি ঘোলাটে করতে ১৫ ফেব্রুয়ারি ভুট্টো হুমকি দেন, পশ্চিম থেকে কাউকে ৩ মার্চের অধিবেশনে যোগ দিতে দেয়া হবে না, ‘প্রয়োজন হলে খাইবার থেকে করাচি পর্যন্ত রক্ত গঙ্গা প্রবাহিত হবে’। তখন থেকে ইয়াহিয়ার মূল উদ্দেশ্য ধীরে ধীরে পরিষ্কার হওয়া শুরু হয়; নির্বাচিত প্রতিনিধিদের হাতে ক্ষমতা হস্তান্তরের তার যে কোন ইচ্ছাই নেই সেটা প্রমাণিত হয় ২১শে ফেব্রুয়ারি। তিনি তার বেসামরিক মন্ত্রীসভা ভেঙে দেন। যে ঘটনাকে পাকিস্তানিরাই বলেছেন- It marked the end of civilian involvement in his regime। বেসামরিক মন্ত্রীসভা ভেঙে দেয়াটাকে তারা চিহ্নিত করছেন reversion to pure Martial Law rule হিসেবেই।\nঠিক পরেরদিনই রাওয়ালপিন্ডিতে সকল সামরিক গভর্ণর এবং সামরিক প্রশাসকদের বৈঠকে ইয়াহিয়া খান সিদ্ধান্ত নেন যে, অস্ত্রের ভাষায় পূর্ব পাকিস্তানিদের বশে আনা হবে। তার কয়েকদিনের মধ্যেই জেনারেল ইয়াকুব ‘অপারেশন BLITZ’ চূড়ান্ত করার আদেশ দেন। অবশ্য, ১৯৭০ সালের ঘূর্ণিঝড়ের পরে যখন জনগণের অসন্তোষ চরমে, তখন নিরাপত্তা জনিত কারণে ‘অপারেশন BLITZ’ প্রণয়ন করা হয়। জেনারেল ইয়াকুবের মতে, তিনি সেটা ৭০’র নভেম্বরেই পরিকল্পনা করেন। তার ভাষাতে, ‘…to meet the eventuality of an insurgency and toe total collapse lf law and order during the period of general elections is E. Pakistan in December, 70. In his hypothetical situation, the mission was to restore order rapidly by the stringent enforcement of martial law, selective arrest of anti-Pakistan elements, vigorous implantation of order to secure key points vital area using minimum force. The object was gain control to be able to meet external intervention.’ তিনি আরো জানান, তাঁর সময়ে এই অপারেশন কার্যকর করা হয়নি কেননা তিনি ৫ মার্চই পদত্যাগ করেছিলেন।\nপূর্বেই উল্লেখ করেছি, ২৭ ফেব্রুয়ারি থেকে পূর্ব পাকিস্তানি সৈন্য আসা শুরু হয়ে যায়। ১ মার্চ ভূট্টো ঘোষনা দেন যে, তাঁর দলের উপস্থিতি ছাড়া গণপরিষদের অধিবেশন হলে তিনিও পশ্চিমে গণ-আন্দোলন গড়ে তুলবেন। এর প্রেক্ষিতে ইয়াহিয়া ‘রাজনৈতিক সংকট’ এর অজুহাতে ৩রা মার্চের অধিবেশন স্থগিত করে দেন এবং নতুন কোন তারিখও ঘোষনা করা থেকে বিরত থাকেন। বক্তৃতায় তিনি বলেন, ‘আজ পাকিস্তান সবচেয়ে কঠিন রাজনৈতিক সংকটের সম্মুখীন হয়েছে’। মূলত, ভুট্টোর হুমকি এবং ইয়াহিয়ার এমন ঘোষনা তাদের একই পরিকল্পনার অংশ এবং সেটা হচ্ছে সামরিক অভিযানের জন্যে কিছুটা সময় এবং অভিযানের জন্যে মোক্ষম অজুহাত তৈরি করা। তারা জানতেন এমন ঘোষণায় পূর্ব পাকিস্তানের পরিস্থিতি আরো খারাপের দিকে যাবে। তাই, ইয়াহিয়া যে সংকটের কথা তাঁর বক্তৃতায় বলেন সেটা ইচ্ছাকৃত ভাবে তৈরি করা সংকট। ফলশ্রুতিতে যা হওয়ার কথা ছিল তাই হয়েছে; পূর্ব বাংলায় শুরু হয়ে যায় অসহযোগ আন্দোলন যা দেখে অহিংস আন্দোলনের আজীবন ভক্ত খান ওয়ালী খান বলেছেন, ‘এমনকি গান্ধীজীও বিস্মিত হতেন’। এবং এই আন্দোলন পঁচিশ তারিখ পর্যন্ত অব্যাহত ছিল।\nএকদিকে চলছিল আন্দোলন, অপরদিকে ঘটছিল কিছু উল্লেখযোগ্য ঘটনা। মার্চের প্রথম সাতদিনের মধ্যেই একাধিকবার গভর্নর বদলি করা হয়। এডমিরাল আহসান ও সাহেবজাদা ইয়াকুবের কথা পূর্বেই উল্লেখ করেছি। মার্চের এক তারিখ যখন অধিবেশন স্থগিত করা হলো, তারা দুজনেই এ ঘোষণার বিরোধিতা করেন এবং পরিস্থিতি যে আরো ভয়াবহ হবে সে সম্পর্কেও সাবধান করে দেন। সাহেবজাদা ইয়াকুবের পর গভর্নর হিসেবে টিক্কা খান ৬ মার্চ নিয়োগ পান এবং ৭ মার্চ ঢাকা আসেন। ২৫ মার্চের গণহত্যার পরিকল্পনাকে বুঝতে এই ঘটনাগুলোর গুরুত্ব অনেক। গণহত্যা যেহেতু একটা সিস্টেমেটিক কিলিং, তাই এটা কিছু ধাপে ধাপে সংঘটিত হয়ে থাকে। তেমনি একটা ধাপ হচ্ছে, Polarization। প্রতিটা গণহত্যার শুরুতেই উগ্রপন্থীরা মঞ্চ থেকে সরিয়ে ফেলার চেষ্টা করে সকল “মডারেট”দের যারা গণহত্যার গতি কমিয়ে দিতে পারে, যাকে বলা হয় Polarization। এ জন্যেই মার্চের প্রথমেই গণহত্যা বাস্তবায়নে অপারগ দুজনকে সরিয়ে তাদের স্থলে নিয়ে আসা হয় ‘বেলুচিস্তানের কসাই’ খ্যাত টিক্কা খানকে; ১৯৭০ সালে বেলুচিস্তানে বিদ্রোহ দমনের নামে তিনি নির্মম হত্যাযজ্ঞ চালিয়ে এই কুখ্যাতি অর্জন করেছিলেন। অবশ্য একাত্তরের পরবর্তীতে পৃথিবীর গণমাধ্যম তাকে ‘Butcher of Bengal’ নামেই চিহ্নিত করত। এমন ঘৃণ্য একজন মানুষকে হঠাৎ করে পূর্ব পাকিস্তানে নিয়ে আসা মূলত গণহত্যার পরিকল্পনারই অংশ।\nএই সময়ের মধ্যেই সামরিক অভিযানকে কেন্দ্র করে আরো কিছু ঘটনা ঘটতে থাকে। পাকিস্তান থেকে সৈন্য আসছিল ক্রমাগত ভাবে। এই সৈন্য মোতায়েন বন্ধ করতে ভারত তার আকাশসীমার উপর দিয়ে পূর্ব পাকিস্তানগামী সকল বিদেশী বিমান উড্ডয়নে নিষেধাজ্ঞা জারি করে। যুদ্ধের সামগ্রী নিয়ে জাহাজ চট্টগ্রাম বন্দরে এসে পৌছালে বাঙালি কুলিরা জাহাজ থেকে অস্ত্র খালাস করতে অস্বীকার করে। সেই সাথে সেনাবাহিনীর বাঙালি সদস্যরা বিদ্রোহ করতে পারে আশংকায় তাদেরকে বিভিন্ন জায়গায় বদলি করা শুরু হয়। ইপিআর’দের হাত থেকে অস্ত্র কেড়ে নেয়া হয়; কিছু কিছু স্থানে ইপিআর’দের নিরস্ত্র করতে গেলে পশ্চিমের সেনাদল ও জনতার মধ্যে সংঘর্ষ লেগে যায়। হতাহতের ঘটনাও ঘটতে থাকে। এই যুদ্ধ সরঞ্জামাদির বৃদ্ধি এবং অধিকসংখ্যক সেনাবাহিনীর উপস্থিতি মূলত ভবিষ্যতে একটি সামরিক অভিযানের ইঙ্গিতই দিচ্ছিল।\nআরো পড়ুনঃ স্বাধীনতার ঘোষক আসলে কে?\nআলোচনার জন্যে ১৫ মার্চ ঢাকায় আসেন ইয়াহিয়া খান এবং ১৬ তারিখ থেকেই দফায় দফায় শেখ মুজিবের সাথে বিভিন্ন বিষয়ে আলোচনা হতে থাকে। মূলত, এই আলোচনা-বৈঠক ছিল শুধুই প্রহসন; সামরিক অভিযানের প্রস্তুতির জন্যে কিছুটা কালক্ষেপনের দরকার ছিল তাদের এবং এ কারণেই এই আলোচনার ব্যবস্থা। একদিকে বিভিন্ন বিষয়ে আলোচনার অভিনয় চলছিল অন্যদিকে সামরিক প্রস্তুতি নেয়া হচ্ছিল। ১৭ মার্চে শেখ মুজিবের সাথে বৈঠকের পরপরই ইয়াহিয়া টিক্কা খানকে বলেন, ‘The Bastard is not behaving. You get ready’। টিক্কা খাদিম হোসাইন রাজাকে রাতে ফোন করে জানান, ‘Khadim, you can go ahead!’ ১৮ মার্চেই রাও ফরমান আলী ও খাদিম হোসাইন রাজা ‘অপারেশন BLITZ’কে নতুনরূপ দেন এবং এর নাম ঠিক করা হয় Operation Searchlight। পাঁচ পৃষ্ঠার এই পরিকল্পনাটি রাও ফরমান আলী নিজ হাতে লিখেন। ২০ তারিখ এটা পড়ে শোনানো হয় টিক্কা খানকে এবং তিনি এটাকে অনুমোদন দেন। তার মানে, এতদিন ধরে চলতে থাকা পরিকল্পনার খসড়া এবার পূর্ণ রূপ নিল।\nপাঁচ পৃষ্ঠার এই পরিকল্পনার শুরুতেই বলা হয়, আওয়ামী লীগের কর্মকান্ডের সাথে যারা জড়িত তারা বিদ্রোহী হিসেবে চিহ্নিত হবে এবং যেহেতু আওয়ামী লীগের সমর্থক আর্মির মধ্যেও ঢুকে পড়েছে তাই, the operation has to be launched with great cunningness, surprise, deception and speed combined with shock action. অপারেশন সমগ্র দেশে একসাথে শুরু করার পরিকল্পনা নিয়ে বলা হয়, শেখ মুজিবসহ সকল রাজনৈতিক নেতা ও ছাত্রনেতাদের যেন অবশ্যই গ্রেফতার করা হয়। সেই সাথে ছাত্র-শিক্ষক-সংস্কৃতিকর্মীদের মধ্যে যত চরমপন্থী আছেন তাদেরকেও গ্রেফতারের আদেশ দেয়া হয়। ঢাকা বিশ্ববিদ্যালয়ের দিকে বিশেষ নজর দেয়া হয় এবং সেখানে শতভাগ সফল হওয়ার আদেশও দেয়া হয়। কোন কোন অঞ্চলে কে কে দায়িত্বে থাকবেন এবং কখন আক্রমণ শুরু হবে – এর সবই উল্লেখ ছিল এই পরিকল্পনায়।\nবাংলাপিডিয়া থেকে অপারেশন সার্চলাইটের পরিকল্পনা সংক্ষেপে তুলে দিলাম:\n৭. প্রথম পর্যায়ে এ অপারেশনের এলাকা হিসেবে ঢাকা খুলনা, চট্টগ্রাম, কুমিল্লা, যশোর, রংপুর, সৈয়দপুর ও সিলেটকে চিহ্নিত করা হবে। চট্টগ্রাম, সিলেট, যশোর, রংপুর ও কুমিল্লায় প্রয়োজনে বিমানযোগে পরিকল্পনা বাস্তবায়ন করা হবে।‘\n১. পিলখানায় অবস্থিত ২২ বালুচ রেজিমেন্ট বিদ্রোহী ৫ হাজার বাঙালি ইপিআর সেনাকে নিরস্ত্র করবে এবং তাদের বেতার কেন্দ্র দখল করবে।\n২. আওয়ামী লীগের মুখ্য সশস্ত্র শক্তির উৎস রাজারবাগ পুলিশ লাইনে ৩২ পাঞ্জাব রেজিমেন্ট এক হাজার বাঙালি পুলিশকে নিরস্ত্র করবে।\n৪. ২২ বালুচ, ১৮ ও ৩২ পাঞ্জাব রেজিমেন্টের বাছাই করা একদল সৈন্য আওয়ামী লীগের বিদ্রোহী শক্তিকেন্দ্র হিসেবে পরিচিত ঢাকা বিশ্ববিদ্যালয়ের ইকবাল হল (জহুরুল হক হল), জগন্নাথ হল ও প্রকৌশল বিশ্ববিদ্যালয়ের লিয়াকত হল আক্রমণ করবে।\n৮. উপর্যুক্ত সৈন্যরা রাস্তায় যেকোন প্রতিরোধ ধ্বংস করবে এবং তালিকাভুক্ত রাজনীতিবিদদের বাড়িতে অভিযান চালাবে।‘\nসেই সাথে এটাও পরিকল্পনা করা হয় যে, ২৫ মার্চ রাত ১টায় অপারেশন শুরু হবে এবং ঢাকায় এর নেতৃত্ব দিবেন জেনারেল রাও ফরমান আলী। দেশের অন্যান্য অঞ্চলে নেতৃত্ব দিবেন জেনারেল খাদিম রাজা এবং লে. জেনারেল টিক্কা খান পুরো অপারেশনের অগ্রগতি পর্যবেক্ষণ করবেন।\n২১ মার্চ ঢাকা এসে উপস্থিত হন ভুট্টো; উদ্দেশ্য সেই প্রহসনের আলোচনায় অংশ নেয়া। ২৩ মার্চ ছিল অসহযোগ আন্দোলনের অন্যতম গুরুত্বপূর্ণ দিন। সেদিন সম্পর্কে ডঃ কামাল হোসেন বলেন, ‘অন্যান্য বছর দিনটি পাকিস্তান দিবস রূপে পালিত হতো। কিন্তু ১৯৭১ এর ২৩ মার্চ হাজার হাজার বাংলাদেশের পতাকা বিক্রি হলো’। আসগর খান লিখেছেন, ‘এ দিনই বলতে গেলে পূর্ব পাকিস্তান বিচ্ছিন্ন হয়ে গেল। সর্বত্র বাংলাদেশের পতাকা উড়ছে, কোথাও পাকিস্তানি পতাকার চিহ্ন নেই’।\nএকদিকে চলছিল আলোচনার অভিনয়, যদিও ২৪ মার্চের মুজিব-ইয়াহিয়া বৈঠক বাতিল করে দেয়া হয়। অন্যদিকে ঢাকায় কিংবা পূর্ব পাকিস্তানে অবস্থানরত সকল পশ্চিম পাকিস্তানিরা ধীরে ধীরে ঢাকা ছেড়ে করাচির উদ্দেশ্যে চলে যাওয়া শুরু করেন, যাকে সিদ্দিক সালিক বর্ণনা করেছেন এভাবে- as wise birds flee to their nests before the coming storm। রাও ফারমান আলী এবং খাদিম হোসেন রাজা হেলিকপ্টারে করে ঢাকার বাইরে বিভিন্ন স্থানে অপারেশন সম্পর্কে শেষ মুহূর্তের মতো নির্দেশনা দিয়ে যাচ্ছিলেন। ঢাকার ৫৭ ব্রিগেড ছদ্মবেশে সিভিলিয়ান পোশাক ও গাড়িতে করে বিভিন্ন target area পরিদর্শন করেন।\n২৫ মার্চ সকাল ১১ টায় টিক্কা খান ফোন দিয়ে খাদিম হোসেন রাজাকে বলেন, ‘Khadim, it is tonight’। সন্ধ্যায় অনেকটা গোপনে ঢাকা ত্যাগ করেন ইয়াহিয়া খান। তার ঢাকা ত্যাগ করাকে গোপন করে রাখতে এক বিশাল নাটকের আশ্রয় নিলেও গোপন করে রাখা সম্ভব হয় নাই। ইয়াহিয়া খান যখন এয়ারপোর্ট থেকে রওয়ানা দিচ্ছেন সেটা দেখে ফেলেন পাকিস্তান বিমান বাহিনীর তৎকালীন উইং কমান্ডার এ কে খন্দকার এবং সেটা জানিয়ে দেন শেখ মুজিবকে। অবশ্য অনেকের কাছ থেকেই শেখ মুজিব শুনেছিলেন যে, ফৌজি হামলা হতে পারে। রাত আটটায় তাঁর কাছে একটা চিরকুট এসে পৌঁছায়, যাতে লেখা ছিল, ‘আজ আপনার বাড়িতে হামলা হবে’।\nঅপারেশন সার্চলাইটের মূল পরিকল্পনা অনুযায়ী রাত ১ টায় আক্রমন শুরু করার কথা, কিন্তু সে আক্রমণ শুরু হয়ে যায় সাড়ে এগারোটায়। অবশ্য, বীর উত্তম রফিকুল ইসলামের মতে সাড়ে নয়টার দিকে আক্রমণ শুরু হয়; রেহমান সোবহানের মতে সাড়ে নয়টা-দশটার দিকেই তিনি গোলাগুলির আওয়াজ শুনতে পান। সে যাই হোক, এই আক্রমন সম্পর্কে সিদ্দিক সালিক মন্তব্য করেন, ‘The gates of hell had been cast open’।\nপরিকল্পনার অংশ অনুযায়ী, শেখ মুজিবকে গ্রেফতার করা হয় রাত ১.৩০ মিনিটে এবং ঢাকা বিশ্ববিদ্যালয়, পিলখানা, রাজারবাগসহ দেশের বিভিন্ন স্থানে শুরু হয় যায় আক্রমন। সে রাতের এই আক্রমনের মাধ্যমেই রচিত হয় ইতিহাসের ভয়াবহতম এক গণহত্যার সূচনা।\nভূট্টো আলোচনার নাম করে ঢাকা এসেছিলেন ২১ মার্চে; কিন্তু তার মূল উদ্দেশ্য ছিল স্বচক্ষে বাঙালি নিধন দেখা। তাই যখন সবাই একে একে চলে যাচ্ছিলেন ঢাকা ছেড়ে তিনি যাননি; বরং পরদিন সকালে তিনি চলে যাওয়ার প্রাক্কালে বিমানবন্দরে আল্লাহকে ধন্যবাদ জানিয়ে বলেন, ‘Thank God, Pakistan has been saved’. করাচিতে নেমেও তিনি একই কথা বলেন। আরেক পাকিস্তানি ক্যাপ্টেন সে রাতের পর বলেন, ‘The Bengalis have been sorted out well and proper-at least forageneration।\n১) দ্যা রেইপ অফ বাংলাদেশ- অ্যান্থনী মাসকারেনহাস\n২) Witness to Surrender – Siddiq Salik\n৪) চল্লিশ থেকে একাত্তর – এম আর আখতার মুকুল\n৫) পাকিস্তানি জেনারেলদের মন – মুনতাসীর মামুন\n৬) মুক্তিযুদ্ধ কেন অনিবার্য ছিল – ডঃ কামাল হোসেন\n৭) ৭১ এর দশমাস – রবীন্দ্রনাথ ত্রিবেদী\n[বায়ান্ন-একাত্তর ‘মুক্তিযুদ্ধ ও বাংলাদেশ’ বিষয়ক শাবিপ্রবি-ভিত্তিক একটি স্বেচ্ছাসেবী সংগঠন। বায়ান্ন-একাত্তরের হয়ে এই পর্বটির কাজ করেছেন সহুল আহমদ।]\nফ্র্যাঙ্ক উইলিয়াম এবেগ্নেল: বিস্ময়বালক নাকি সাধারণ কোন জালিয়াত???


কে হচ্ছে! দুদকের নতুন চেয়ারম্যান ! সুপারিশ থাকবে ৫সদস্যের বাছাই কমিটির কে হচ্ছে! দুদকের নতুন চেয়ারম্যান ! সুপারিশ থাকবে ৫সদস্যের বাছাই কমিটির – দূরবীন নিউজ২৪\nকে হচ্ছে! দুদকের নতুন চেয়ারম্যান ! সুপারিশ থাকবে ৫সদস্যের বাছাই কমিটির\nএবার কে হচ্ছে, দুদকের নতুন চেয়ারম্যান ও নতুন কমিশনার। আর এ নিয়ে শুরু হয়েছে, নানা জল্পনা-কল্পনা। কারা দুর্নীতি দমন কমিশনের (দুদক) চেয়ারম্যান ও একজন কমিশনার পদে নিয়োগ পাচ্ছেন। এসব বিষয়টি নিয়ে সরকার, প্রশাসন এবং রাজনৈতিক অঙ্গনে চলছে নানা হিসেব নিকেশ।\nএদিকে আগামী ১৩ মার্চ দুদকের বর্তমান চেয়ারম্যান ইকবাল মাহমুদ এবং কমিশনার (তদন্ত) এ এফ এম আমিনুল ইসলামের মেয়াদ শেষ হচ্ছে। তারা বিদায় নেবার পরে নতুন চেয়ারম্যান এবং একজন কমিশনার ওই শূন্যপদে যোগদান করবেন। সার্বিক পরিস্থিতি নিয়ে অনেকেই গভীর আগ্রহে অপেক্ষায় রয়েছেন,আগামী ৫ বছর মেয়াদী দুদকের নতুন চেয়ারম্যান পদে কে আসচ্ছেন।\n২০০৪ সালে দুর্নীতি দমন কমিশন (দুদক) গঠনের পর এই পর্যন্ত ৪ জন চেয়ারম্যান দায়িত্ব পালন করেছেন। দুদকের আইন অনুযায়ী, কমিশন (দুদক) তিনজন কমিশনারের সমন্বয়ে গঠিত হয়। তাদের মধ্য থেকে একজন চেয়ারম্যান হন। আর এই কমিশনারদের মেয়াদ পাঁচ বছর।\nজানা যায়, প্রথম চেয়ারম্যানের দায়িত্ব পালন করেন, নিচারপতি সুলতান হোসেন খাঁন, দ্বিতীয় চেয়ারম্যান ওয়ান ইলিভেনের সময় ছিলেন সাবেক সেনা প্রধান হাসান মাসুদ চৌধুরী, তৃতীয় চেয়ারম্যান সাবেক সচিব গোলাম রহমান জতুর্থ চেয়ারম্যান মো. বদিউজ্জামান, পঞ্চম চেয়ারম্যান (বর্তমান) মো. ইকবাল মাহমুদ। এবার আসবেন দুদকের ষষ্ঠ চেয়ারম্যান।\nইতোমধ্যে সরকার দুদকের নতুন চেয়ারম্যান ও একজন নতুন কমিশনার নিয়োগের জন্য সুপ্রিম কোর্টের আপিল বিভাগের বিচারপতি হাসান ফয়েজ সিদ্দিকীর নেতৃত্বে ৫ সদস্যের একটি কমিটি গঠন করেছে।\nগত ২৮ জানুয়ারি) মন্ত্রিপরিষদ বিভাগ থেকে ৫ সদস্যের বাছাই কমিটি গঠন করে আদেশ জারি করা হয়েছে। কমিটির অপর চার সদস্য হলেন, হাইকোর্ট বিভাগের বিচারপতি এম ইনায়েতুর রহিম, বাংলাদেশের মহা হিসাব নিরীক্ষক ও নিয়ন্ত্রক মোহাম্মদ মুসলিম চৌধুরী, বাংলাদেশ সরকারি কর্ম কমিশনের (পিএসসি) চেয়ারম্যান মো. সোহরাব হোসাইন, মোহাম্মদ মোশাররাফ হোসাইন ভূইঞা (সর্বশেষ অবসরপ্রাপ্ত মন্ত্রিপরিষদ সচিবের আগের অবসরপ্রাপ্ত মন্ত্রিপরিষদ সচিব, যদি তিনি দায়িত্ব পালনে অপারগ হন তাহলে বর্তমানে কর্মরত মন্ত্রিপরিষদ সচিব)।\nএই কমিটি আলোচিত দুইটি পদের জন্য দুইজন করে মোট চারজনের একটি তালিকা তৈরি করবেন এবং সুস্পষ্ট মতামত এবং সুপারিশমালা সহ সরকারের সংশ্লিষ্ট দপ্তরে জমা দিবেন। তবে আগামী ১৩ মার্চ বর্তমান কমিশনের চেয়ারম্যান ইকবাল মাহমুদ এবং কমিশনার (তদন্ত) এ এফ এম আমিনুল ইসলামের মেয়াদ শেষ হচ্ছে।\nসরকারের বাছাই কমিটি গঠনের আদেশে বলা হয়, দুর্নীতি দমন কমিশনের চেয়ারম্যান ও একজন কমিশনারের পদ শিগগিরই শূন্য হবে বিধায় তাদের স্থলে দুইজন কমিশনার নিয়োগের সুপারিশ দিতে ‘দুর্নীতি দমন কমিশন আইন, ২০০৪’-এর ৭ ধারা অনুযায়ী এই বাছাই কমিটি গঠন করা হয়েছে।\nবাছাই কমিটি কমিশনার নিয়োগের সুপারিশ দিতে উপস্থিত সদস্যদের কমপক্ষে তিনজনের সিদ্ধান্তের ভিত্তিতে কমিশনারের প্রতিটি শূন্য পদের বিপরীতে দুইজন ব্যক্তির নামের তালিকা প্রণয়ন করবে। এরপর আইনের ধারা ৬-এর অধীনে নিয়োগের জন্য রাষ্ট্রপতির কাছে পাঠাবেন বলে আদেশে উল্লেখ করা হয়েছে।\nএতে আরও বলা হয়, কমপক্ষে চারজন সদস্যের উপস্থিতিতে বাছাই কমিটির কোরাম হবে। মন্ত্রিপরিষদ বিভাগ এই বাছাই কমিটির কার্য-সম্পাদনে প্রয়োজনীয় সাচিবিক সহায়তা দেবে।/


করোনা মহামারী’তে মন ভাল রাখতে সহায়ক পরামর্শ - মনের খবর\nHome করোনায় মনের সুরক্ষা টিপস্ করোনা মহামারী’তে মন ভাল রাখতে সহায়ক পরামর্শ\nকরোনা মহামারী’তে মন ভাল রাখতে সহায়ক পরামর্শ\nএবার কি মনোরোগের মহামারী? সে রকমই ভাবছেন বিশ্বস্বাস্থ্য সংস্থা (হু)৷ করোনা মহামারীর হাত ধরে যে হারে মানসিক চাপ, উদ্বেগ, একাকীত্ব, অবসাদ বাড়ছে, তা রীতিমতো ভয় জাগিয়েছে তাঁদের মনে৷\nএই সময়ে মন ভালো রাখতে বিশেষজ্ঞরা যেসব পরামর্শ মেনে চলতে বলছেন:\nএমনিতেই বয়স্ক মানুষের মধ্যে শতকরা ২০ জন অবসাদে ভোগেন৷ একাকীত্ব, উদ্বেগ, অসহায়তা মিলেমিশে থাকে তাঁদের মধ্যে৷ কোভিডের আতঙ্কে ও অস্বাভাবিক পরিস্থিতিতে তা এক ধাক্কায় বেড়ে গেছে৷ পাল্লা দিয়ে বাড়ছে গার্হস্থ্য হিংসা৷ বাড়ির লোকেদেরও তো মাথার ঠিক নেই৷ টেনশন ও অসহায়তার শিকার তাঁরাও৷ ফলে সামান্য ঠোকাঠুকিতেই বড় ঘটনা ঘটে যাচ্ছে৷ মানসিক ও শারীরিকভাবে আরও বিপর্যস্ত হয়ে পড়ছেন বয়স্করা৷\n৯. যাঁদের ঈশ্বর বিশ্বাস আছে, তাঁরা পুজো অর্চনা করতে পারেন৷ কারণ বিভিন্ন গবেষণায় দেখা গেছে, কিছু ক্ষেত্রে চূড়ান্ত বিরূপ পরিস্থিতিতে বিশ্বাসী মানুষদের কিছু ক্ষেত্রে উদ্বেগ-অবসাদ কম হয়।\nNext articleপরিবারের কোন সদস্য করোনা আক্রান্ত হলে অন্যরা যা করবেন\nকরোনা আমাদের চার পাশের চেনা জগতটাকে এক নিমিষে বদলে দিয়েছে। চারদিকে কেবল অবসাদ আর মৃত্যু। এমন অবস্থায় নতুন দিনের আশা করা খুবই কঠিন। কিন্তু...


বিনোদন রিপোর্ট ১৫:৪৯ , নভেম্বর ০৮ , ২০১৯\n২০১৭ ও ২০১৮ সালে দেশের চলচ্চিত্র শিল্পে গৌরবোজ্জ্বল অবদানের জন্য শিল্পী ও কলাকুশলীকে জাতীয় চলচ্চিত্র পুরস্কার প্রদানের ঘোষণা দিয়েছে তথ্য মন্ত্রণালয়।\nমোট ২৮টি শাখায় ৬৪ জনকে দেওয়া হচ্ছে এ পুরস্কার। তবে নিয়মের বাইরে এক ভারতীয় নাগরিকের নাম এসেছে এতে।\n২০১৭ সালের ‘ঢাকা অ্যাটাক’ চলচ্চিত্রের জন্য ‘সেরা সম্পাদক’ হিসেবে ঘোষণা করা হয়েছে মো. কালামকে। কিন্তু তিনি ভারতীয় নাগরিক। তবে বিষয়টি ভুলবশত হয়েছে বলে স্বীকার করেছেন ছবিটির প্রযোজক সানী সানোয়ার। ইতোমধ্যে আন্তরিকভাবে দুঃখ প্রকাশ ও ভুল স্বীকার করেছেন তারা। তাই পরিবর্তন আসতে পারে পুরস্কার তালিকায় বলে মনে করেন ২০১৭ সালের পুরস্কারের জুরি বোর্ডের সদস্য ও চলচ্চিত্র পরিচালক সমিতির সভাপতি মুশফিকুর রহমান গুলজার। তিনি বলেন, ‘এটা ভুল হয়েছে। প্রযোজক প্রতিষ্ঠান আবেদনের তালিকা দেয় পুরস্কার কমিটির কাছে। তারা এখানে ভারতীয় নাগরিকের নাম দিয়েছে। মনোনীত শিল্পী মুসলিম হওয়ায় আমরা বুঝতে পারিনি উনি ভারতীয়। ইতোমধ্যে আন্তরিকভাবে দুঃখ প্রকাশ ও ভুল স্বীকার করেছেন তারা। এখন মন্ত্রণালয়ের সিগন্যাল পেলে এটি দ্রুত সংশোধিত হবে।’\nবিষয়টি নিয়ে দুঃখ প্রকাশ করে ইতোমধ্যে তথ্য মন্ত্রণালয় বরাবর চিঠি দিয়েছেন বলে জানালেন ‘ঢাকা অ্যাটাক’ সিনেমার প্রযোজক সানী সারোয়ার। তিনি বাংলা ট্রিবিউনকে বলেন, ‘এটা আমাদের অনাকাঙ্ক্ষিত ভুল। ইতোমধ্যে আমরা আমাদের ভুল স্বীকার ও দুঃখ প্রকাশ করে চিঠি দিয়েছি। আবেদনের তালিকায় আমাদের সিনেমার ‘টুপটাপ’ গানটির সুরকার অরিন্দমের নামের পাশে ‘ভারতীয়’ শব্দটি লেখা ছিল। কিন্তু মো. কালামের নামের পাশে সেটা ভুলবশত লেখা হয়নি। তার ঠিকানা ও ফোন নাম্বারও ভুল হয়েছিলো। ‘ঢাকা অ্যাটাক’-এর এত পুরস্কার প্রাপ্তির মধ্যে এটা আসলে আমাদেরও বিব্রত করেছে।’’\n৭ নভেম্বর প্রকাশিত হয়েছে ২০১৭ ও ২০১৮ সালের পুরস্কার প্রাপ্তদের তালিকা। এবার ‘ঢাকা অ্যাটাক’ ৪টি পুরস্কার পেয়েছে।\nউল্লেখ্য, গতবার ঘোষিত পুরস্কারেও বিতর্ক হয়েছিল। ‘জাতীয় চলচ্চিত্র পুরস্কার ২০১৬’ আয়োজনে অন্য বিজয়ীদের পাশাপাশি সেরা নৃত্যপরিচালক হিসেবে মোহাম্মদ হাবিবের নাম ঘোষণা করা হয়। এরপর মোহাম্মদ হাবিব নিজেও এই পুরস্কার নিতে অস্বীকৃতি জানান। কারণ, সেই গানের কোরিওগ্রাফার তিনি ছিলেন না বলে দাবি করেন। পরবর্তী সময়ে এ বিভাগটি স্থগিত করা হয়েছিল।


কীভাবে আপনার অ্যান্ড্রয়েড ফোনটিকে ক্লাউডে ব্যাকআপ করবেন | আল-আমিন\n৩১ শে মার্চ বিশ্বজুড়ে বিশ্ব ব্যাকআপ দিবস হিসাবে পালিত হয়। তবে ব্যাকআপ কেন গুরুত্বপূর্ণ? এমন কোনও দৃশ্যের কল্পনা করা কঠিন নয় যেখানে আপনি দুর্ঘটনাক্রমে আপনার ফোনে উপরে কফি ফেলে দিয়েছিলেন বা ছুটিতে যাওয়ার সময় পকেট থেকে হারিয়ে ফেলতে পারেন। ক্লাউড ব্যাকআপে প্রবেশ করুন । আপ টু ডেট ক্লাউড ব্যাকআপ থাকা নিশ্চিত করে যে আপনি যে কোনও জায়গা থেকে আপনার ডেটা অ্যাক্সেস করতে পারবেন। আপনার ধারন করা প্রতিটি চিত্র দেখার জন্য কোনও ওয়েব ব্রাউজারে সাইন ইন করুন বা সম্ভবত আপনি ঘটনাক্রমে মুছে ফেলা একটি ছবি বা অন্যান্য ডকুমেন্টর ব্যাকআপ দেখুন ।\nঅবশ্যই, আপনি আপনার ফোনের ডেটার স্থানীয় ব্যাকআপ নিতে পারেন বা আপনার সমস্ত ফটোগুলি সিঙ্ক করতে পারেন তবে ক্লাউডের ব্যাক আপও বজায় রাখা একটি ভাল ধারণা। কেন? ঠিক আছে, এটার প্রধান কারন হচ্ছে একটি নতুন ডিভাইসে স্যুইচ করা অসীম সহজ করে তোলে। আপনার সমস্ত ডেটা আপনি যেখানে রেখেছেন ঠিক সেখানে। ফোন হারিয়েছেন? আপনার ক্লাউড ব্যাকআপ এ সাইন ইন করুন এবং আপনার নতুন ডিভাইসটি যথারীতি ব্যবহার করা চালিয়ে যান।\nঅতিরিক্তভাবে, হার্ড ড্রাইভগুলি ব্যর্থতা ঝুঁকিপূর্ণ। এটি কখনই নয়, তা নয়। একটি ভাল ব্যাকআপ কৌশল সর্বদা একটি অফ-সাইট অনুলিপি অন্তর্ভুক্ত করে এবং বেশিরভাগ গ্রাহকদের জন্য, ক্লাউড ব্যাকআপ আপনার নিজস্ব ডেটাসেন্টার এর চেয়ে একটি দুর্দান্ত বিকল্প।\nক্লাউডে সঞ্চিত তথ্যের অর্থ হ'ল আপনাকে ডাটা কেবল গুলির মতো আড়ম্বরপূর্ণ সমাধানের উপর নির্ভর করতে হবে না। কেবল ইন্টারনেটে সংযোগ করুন, আপনার পছন্দের ক্লাউড সার্ভারের সাথে সংযুক্ত করুন এবং সেই ডেটাটি আপনার ফোনে ফিরিয়ে আনুন।\nআপনার গুগল অ্যাকাউন্টে ব্যাকআপ দিন\nআপনার অ্যান্ড্রয়েড ফোন সেট আপ করার সময় আপনি প্রথমে যা করেন তা হ'ল আপনার Google অ্যাকাউন্টে যুক্ত করা। আপনি যদি নিজের অ্যাকাউন্টটিতে সাইন-ইন করে থাকেন তবে অ্যান্ড্রয়েড আপনার ফোন সেটিংস ব্যাক আপ করবে এবং ডিফল্টরূপে পরিচিতি, বুকমার্কস, পাসওয়ার্ড এবং আরও অনেক কিছু জন্য সিঙ্ক্রোনাইজেশন সক্ষম হবে। আপনি যদি আপনার কম্পিউটারে ক্রোমকে প্রধান ব্রাউজার হিসাবে ব্যবহার করেন তবে আপনি আপনার ফোনে সর্বশেষতম সমস্ত বুকমার্ক এবং পাসওয়ার্ডও খুঁজে পাবেন। এখানে আর কিছু করার নেই।\nপরবর্তী, ছবি । নতুন ফোন কেনার সময় এবং সুরক্ষিতভাবে ব্যাক আপ রাখার জন্য ক্যামেরায় তোলা ছবি দ্রুততম গুরুত্বপূর্ণ পার্থক্যের কারণ হয়ে দাঁড়িয়েছে। দেখা যাচ্ছে যে গুগল ফটোগুলি সম্ভবত সবচেয়ে ভাল ফটো ব্যাকআপ পরিষেবা। এখানে দুটি বিকল্প বিষয় আছে । আপনি কেবলমাত্র কিছু সংকোচন করা সাথে উচ্চ মানের চিত্রের সমস্ত ব্যাকআপ নিতে পারেন, বা অসঙ্কুচিত ব্যাকআপের জন্য অতিরিক্ত স্টোরেজের জন্য অর্থ প্রদান করতে পারেন।\nগুগলের সংকোচনের গুণমান খুব ভাল এবং বেশিরভাগ ব্যবহারকারীরাই খুব কমই সংকুচিত এবং অসংকুচিত সংস্করণগুলির মধ্যে পার্থক্য লক্ষ্য করবেন। আসলে, আপনি যদি খুব কমই আপনার চিত্রগুলি একটি বড় স্ক্রিনে দেখেন তবে ফ্রি ভার্শন আপনার পক্ষে যথেষ্ট। তবে, আপনি যদি আমার মতো হন এবং ব্যাকআপগুলি সম্পর্কে বিশেষত সমালোচনা করেন তবে গুগল বিভিন্ন স্টোরেজ স্তর সরবরাহ করে যা 100 গিগাবাইট থেকে একাধিক টেরাবাইট স্টোরেজের নিতে পারবেন । এটি আপনাকে আপনার সমস্ত ফটো এবং ভিডিও যেমন ছিল তেমন ব্যাকআপ করতে দেয়। এই স্টোরেজ স্পেসটি Google ড্রাইভের সাথে ভাগ করা হয়েছে এবং অন্যান্য ফাইলগুলিও সঞ্চয় করতে ব্যবহৃত হতে পারে।\nশেষ অবধি, গুগল স্বয়ংক্রিয়ভাবে আপনার ইনবক্সের মেসেজ গুলি ও ব্যাক আপ করে। আপনি যদি তাত্ক্ষণিক ব্যাকআপটি (backup now) ট্রিগার করতে চান তবে সেটিংসের অধীনে ব্যাকআপ ট্যাবটিতে চলে যান এবং তাত্ক্ষণিকভাবে আপনার সমস্ত সাম্প্রতিক পাঠ্য বার্তাগুলি সজ্জিত করতে ব্যাকআপে আলতো চাপুন\nক্লাউডে ফটোগুলি ব্যাকআপ করার জন্য আমার কাছে অন্য বিকল্প আছে কি?\nআপনি যদি গুগলের সার্ভারে সমস্ত কিছু ব্যাকআপ করতে না চান তবে কয়েকটি বিকল্প আছে । Google Photos অন্যতম সহজ ফটো ব্যাকআপ পরিষেবাদি হতে পারে তবে আপনি কীভাবে আপনার চিত্রগুলি অর্গানাজ করবেন সেটার প্রয়োজনীয় উপাদান সর্বরাহ করে না ।\nঅন্য কোথাও যেমন ওয়ানড্রাইভ হ'ল ফটোগুলিও ব্যাকআপ করার একটি দুর্দান্ত বিকল্প। আপনি যদি অফিস 365 এ সাবস্ক্রাইব করেন তবে মাইক্রোসফ্ট ক্লাউড স্টোরেজের 1 টিবিতে স্টোরেজ পাবেন । এটি অনেকগুলি ছবি ব্যাকআপ নিতে পারবেন । ওয়ানড্রাইভ অ্যাপ্লিকেশন আপনার সমস্ত চিত্র এবং ভিডিওগুলি স্বয়ংক্রিয়ভাবে ক্লাউডে ব্যাকআপ করতে পারে। এরপরে আপনি ওয়েবসাইটে সাইন ইন করে বা আপনার কম্পিউটারের জন্য ওয়ানড্রাইভ অ্যাপ্লিকেশনটি ডাউনলোড করেব বা সেই ছবিগুলি দেখতে বা ডাউনলোড করতে পারেন। আপনি য দি অফিস ৩৬৫ এ সাবস্ক্রাইব না করেন তবে ওয়ানড্রাইভ মাসে $ ১.৯৯ ডলার স্টোরেজ সহ ১০০ গিগাবাইটের সাথে বিনামূল্যে5গিগাবাইট স্টোরেজ সরবরাহ করে। যা খারাপ না।\nক্লাউডে বার্তাগুলির ব্যাক আপ নেওয়া\nআপনার ফোনটি স্বয়ংক্রিয়ভাবে ক্লাউডে এসএমএস বার্তাগুলির ব্যাক আপ করার জন্য , বেশ কয়েকটি অ্যাপ্লিকেশন রয়েছে যা এটি আরও ভাল করে বলে দাবি করে। এই জাতীয় একটি অ্যাপ্লিকেশন হ'ল মাইক্রোসফ্ট দ্বারা নির্মিত SMS Organizar . তবে অ্যাপটি কেবল স্বয়ংক্রিয় ব্যাকআপের চেয়েও আরও অনেক কিছু বলে দাবি করে ।\nনামটি যেমন বোঝায়, SMS Organizar আপনার বার্তাগুলি বাছাই করতে পারে এবং স্প্যাম এবং প্রচারমূলক বার্তাগুলি আলাদা ভাবে সাজিয়ে রাখে। আলাদা আলাদা ট্যাবগুলিতে ব্যাঙ্কের স্টেটমেন্ট এবং ক্রেডিট কার্ডের স্টেটমেন্টগুলি বাছাই করার পক্ষে যথেষ্ট চালাক যাতে আপনি প্রয়োজনের সময় সহজেই সেগুলি সন্ধান করতে পারেন। অবশেষে, হ্যাঁ, এটি আপনার সমস্ত ছবি গুগল ড্রাইভে ব্যাক আপ করে এবং যখনই আপনি চান তখন সহজেই এই বার্তাগুলিকে সিঙ্ক করতে দেয়। আমি অ্যাপটি বছরের পর বছর ধরে ব্যবহার করে আসছি এবং এটির পক্ষেও আশ্বাস দিতে পারি। এটা ঠিক কাজ করে।\nআপনার ফোনটিকে ক্লাউডে ব্যাকআপ না করার সত্যিই কোনও কারণ নেই। এমনকি যদি আপনি স্থানীয় ব্যাকআপগুলি পছন্দ করেন, তবে গৌণ ব্যাকআপটি বজায় রাখার কোনও ক্ষতি নেই। এটি সেট আপ হতে কয়েক মিনিট সময় নেয় এবং এই আশ্বাস দেয় যে আপনি আপনার ফোনটি হারিয়ে ফেললেও আপনার ডেটা সুরক্ষিত।\nওহ হ্যা আপনার পছন্দের ব্যাকআপ কৌশল কী?


লালপুরে ইউপি সদস্য ৩ বছর ধরে বিদেশ, বেতন-ভাতাও পাচ্ছেন নিয়মিত! | Dainik Sakalbela\nHome » দৈনিক সকালবেলা » বিভাগীয় সংবাদ » দেশগ্রাম » লালপুরে ইউপি সদস্য ৩ বছর ধরে বিদেশ, বেতন-ভাতাও পাচ্ছেন নিয়মিত!\nনাটোরের লালপুরে কদিমচিলান ইউনিয়ন পরিষদের ১নং ওয়ার্ড সদস্য মো. আবুল কালাম (আবু মেম্বার) ২০১৬ সালে ইউনিয়ন পরিষদ নির্বাচনের ৭ মাস পরে জীবিকার উদ্দেশ্যে চলে যান কাতার। কিন্তু তিনি যথারীীত ইউপি চেয়ারম্যান সেলিম রেজা মাস্টারের যোগসাজশে বেতন-ভাতা উত্তোলন করে যাচ্ছেন। তবে ওই মেম্বারের স্ত্রী মাসুদা বেগম জানান, কাতার থেকে ভিডিও কলের মাধ্যমে তার স্বামী এলাকার জনগণের সেবা করছেন। এ ক্ষেত্রে ইউনিয়ন পরিষদের যাবতীয় সকল কাগজপত্রে স্ত্রী মাসুদা নিজেই আবুল কালাম নামীয় স্বাক্ষর ও সীল মারেন।\nএদিকে আবুল কালাম মেম্বার দীর্ঘ সময় নিজ এলাকা (ওই ইউনিয়নের গোধড়া এলাকায়) না থাকায় এলাকার জনগন বার বার ইউপি চেয়ারম্যান কে অবগত করেন। এরপরও কোন সুরাহা না পাওয়ায় গত ২৭ আগস্ট উপজেলা নির্বাহী কর্মকর্তা বরাবর ভুক্তভোগী জনগণ একটি লিখিত অভিযোগ দায়ের করেন। অভিযোগের ভিত্তিতে স্থানীয় সাংবাদিকদের সুকৌশলী অনুসন্ধানে বেরিয়ে আসে আসল তথ্য। নির্বাচিত হওয়ার ৭ মাস পর থেকেই প্রায় ৩ বছর যাবত ইউপি সদস্য আবুল কালাম কাতার প্রবাসি। চেয়ারম্যান এর সহযোগিতায় নিয়মিত উত্তোলন হচ্ছে সরকারি বেতন-ভাতা। রবিবার সকালে সরেজমিনে ইউপি সদস্যের বাড়ীতে গেলে তার স্ত্রী মাসুদা বেগম নিজ মুঠোফোনে স্বামী আবুল কালামের ইমো (ওগঙ) ০০৯৭৪৬৬৭৫৯২৯৭ নাম্বরে ফোন করে। পরে সাংবাদিকরা বিষয়টি নিয়ে আবুল কালামের সাথে কথা বললে তিনি জানান, ৩ বছর যাবত তিনি কাতারে চাকরী করলেও এলাকার জনগণের সেবা করতে তার কোন সমস্যা হচ্ছে না। নিয়মিত ইমো নাম্বারে ভিডিও কলের মাধ্যমে জনগণের সমস্যার কথা শোনেন ও ব্যবস্থা নেন এবং এ বিষয়ে সহযোগিতা করছেন ইউপি চেয়ারম্যান ও তার স্ত্রী। আবুল কালাম আরো জানান, ইউপি চেয়ারম্যানের অনুমতিক্রমে তিনি বিদেশে গেছেন এবং কাতারে থেকেই স্থানীয় সকল কাজ কর্ম চালিয়ে যাচ্ছেন। আবুল কালামের বাড়িতে সাংবাদিক এসেছে এ সংবাদ ছড়িয়ে পড়লে ভীড় জমান স্থানীয়রা। এসময় স্থানীয়রা অভিযোগ করে জানান, ইউনিয়ন পরিষদ হতে ওয়ার্ড এ বরাদ্ধকৃত সরকারি সকল সুযোগ সুবিধা যেমন ভিজিএফ, ভিজিডি, বয়স্কভাতা, বিধবা ভাতাসহ উন্নয়ন মূলক সকল সুবিধা হতে বঞ্চিত হচ্ছে তারা।\nইউনিয়ন পরিষদ আইন ২০০৯ এ উল্লেখ আছে কোন ইউপি সদস্য পরপর ৩টি কার্যকরি মিটিং এ অনুপস্থিত থাকলেই তার সদস্য পদ বাতিল হবে এবং সুনির্দিষ্ট কারণে ১ বছরে ছুটি নিতে পারবেন সর্বচ্চ ৩ মাস। এসব নিয়ম কানুনের তোয়াক্কা না করে দীর্ঘ সময় প্রবাস যাপন করছেন এই ইউপি সদস্য। এলাকাবাসী জানান- মেম্ব^ার না থাকায় কোন প্রকার সুযোগ সুবিধা পাচ্ছেন না তারা।\nএ বিষয়ে কদিমিচিলান ইউপি চেয়ারম্যান সেলিম রেজা মাস্টার বলেন, ইউপি সদস্য কোথায় আছেন তিনি জানেন না, ১নং ওয়ার্ড এর সকল দায়িত্ব তিনিই পালন করছেন, তবে মানবিক দিক বিবেচনা করে সরকারি ভাতার টাকা তুলে দেন ইউপি সদস্যর পরিবারের কাছে।\nলালপুর উপজেলা নির্বাহী অফিসার উম্মূল বানীন দ্যুতি বলেন, কোন ইউপি সদস্য অনুমতি ছাড়া দেশত্যাগ করতে পারবে না, সে আইন বর্হিভুত কাজ করেছে। অভিযোগ এর ভিত্তিতে আইন অনুযায়ী অভিযুক্তদের বিরুদ্ধে ব্যবস্থা গ্রহণ করা হবে।\nস্থানীয় সরকার বিভাগের উপ-পরিচালক গোলাম রাব্বী বলেন, কোন ইউপি সদস্য ৩টি কার্যকরি মিটিং এ অনুপস্থিত থাকলেই তার সদস্য পদ বাতিল হবে। কিন্তু এই দীর্ঘ সময় তিনি কীভাবে পদে বহাল থেকে সরকারি ভাতা ভোগ করলেন তা তদন্ত করে দেখা হবে ও অভিযুক্তদের বিরুদ্ধে আইনগত ব্যবস্থা গ্রহণ করা হবে।\nPrevious: জেলায় কমেছে পাট চাষ দামেও সন্তুষ্ট নয় কৃষক\nNext: আদালতে ভুয়া ও জালিয়াতি রেজুলেশন দায়ের করায় মাদ্রাসা শিক্ষক আটক।


ই-কমার্সকে আস্থাবান হয়ে উঠতে হবে ই-কমার্সকে আস্থাবান হয়ে উঠতে হবে – সকালের চট্টগ্রাম\nই-কমার্সকে আস্থাবান হয়ে উঠতে হবে\nইস্ট ডেল্টা ইউনিভার্সিটি (ইডিইউ) উদ্যোক্তাদের গড়ে তোলায় জোর দিচ্ছে। বিভিন্ন কেইস স্টাডি পড়ানোর পাশাপাশি কারিকুলামে এ ধরনের ব্যবসার নানা দিক নিয়ে পড়ানো হচ্ছে। এমনকি শিক্ষার্থীদের কেউ যদি এ ধরনের ব্যবসার নতুন আইডিয়া বা উদ্যোগ নিয়ে কাজ করে, তাদেরকে আর্থিকসহ সব ধরনের সহযোগিতা দেওয়ার জন্য ইডিইউ ফাউন্ড্রি নামের একটি কার্যক্রম আমরা হাতে নিয়েছি।\nআজ ২৮ নভেম্বর রবিবার ইডিইউতে ‘ই-কমার্স প্রসপেক্ট ইন বাংলাদেশ জব এন্ড এন্ট্রপ্রেনরশিপ’’ শীর্ষক এক সেমিনারে এসব কথা বলেন বিশ্ববিদ্যালয়ের প্রতিষ্ঠাতা ভাইস চেয়ারম্যান সাঈদ আল নোমান।\nবিশ্ববিদ্যালয়ের সেমিনার কক্ষে বেলা ১১.৩০টায় শুরু হওয়া এ সেমিনারে ইডিইউর উপাচার্য প্রফেসর মু. সিকান্দার খান বলেন, আজকের দিনে ই-কমার্স এক উজ্জ্বল বাস্তবতা। কালের পরিক্রমায় আমরা এখন এমন এক সময়ে বাস করছি, যেখানে ই-কমার্সকে অস্বীকার করার উপায় নেই। অবকাঠামোগত উন্নয়ন হয়তো আরো জরুরি, কিন্তু গ্রাহকদের কাছে আস্থাবান হয়ে উঠতে হবে ই-কমার্সকে।\nব্লেন্ডেড লার্নিং মেথডে অনুষ্ঠিত এ সেমিনারে সশরীরে উপস্থিত হওয়ার পাশাপাশি শিক্ষার্থীরা অনলাইন মাধ্যমেও যোগ দেয়। অতিথি বক্তা হিসেবে অনলাইনে উপস্থিত ছিলেন ই-কমার্স অ্যাসোসিয়েশন অব বাংলাদেশের (ই-ক্যাব) অন্যতম প্রতিষ্ঠাতা ও প্রাক্তন সভাপতি রাজিব আহমেদ। তিনি বলেন, নানা প্রতিকূলতা সত্ত্বেও বাংলাদেশে ই-কমার্স দিন দিন সম্প্রসারিত হচ্ছে। নতুন উদ্যোক্তা আসার পাশাপাশি বাড়ছে গ্রাহকের সংখ্যাও। করোনাকালীন সময়ে সাধারণ মানুষের সেবায় ই-কমার্সের অবদান অনেক। নিত্যপ্রয়োজনীয় থেকে শৌখিন সামগ্রী সবকিছুতেই সাধারণ মানুষ ই-কমার্সের দ্বারস্থ হয়েছেন। ফলে প্রায় লক্ষাধিক লোকের কর্মসংস্থান হয়েছে। এরই ধারাবাহিকতায় আগামী দিনগুলোতে এ খাতে আরো সাফল্য আসবে বলে তিনি আশাবাদ ব্যক্ত করেন।\nঅপর অতিথি বক্তা কাকলী’স অ্যাটায়ারের সত্ত্বাধিকারী কাকলী তালুকদার বলেন, ২০০০ সালে বাংলাদেশে ই-কমার্সের যাত্রা শুরু হলেও, তা শক্ত ভিতের ওপর দাঁড়ায় ২০১৫ সালে। বাংলাদেশে বর্তমানে ৫ হাজার ওয়েবসাইটভিত্তিক ও প্রায় ৫০ হাজার ফেসবুকভিত্তিক ই-কমার্স ব্যবসা রয়েছে। গত ২০ বছরে এখন পর্যন্ত ১৬০.৫০ বিলিয়ন টাকার বিনিয়োগ ঘটেছে এবং ২০২৩ নাগাদ তা ২৫০ বিলিয়ন ছাড়িয়ে বলে ধারনা করা হচ্ছে।\nআরিয়া’স কালেকশনের সত্ত্বাধিকারী নিগার ফাতিমা তার বক্তব্যে বলেন, অনেকেরই ধারনা ই-কমার্স শুধু উদ্যোক্তাদেরই জন্য। কিন্তু এখানে অনেকেই তাদের ক্যারিয়ার গড়তে পারে। উন্নত শিক্ষায় দীক্ষিত গ্র্যাজুয়েটরা যোগ দিলে ই-কমার্স আরো লাভবান হবে। ডিজিটাল মার্কেটিং, সার্চ ইঞ্জিন অপটিমাইজেশন, ফটোগ্রাফি, কায়েন্ট সার্ভিস, সাপ্লাই চেইন- এসব ক্ষেত্রে কাজের সুযোগ তৈরি করছে ই-কমার্স।\nএতে আরো উপস্থিত ছিলেন ইডিইউর স্কুল অব বিজনেসের অ্যাসোসিয়েট ডিন প্রফেসর ড. রকিবুল কবির, ডিরেক্টর অব স্টুডেন্ট এফেয়ার্স অ্যাসিস্টেন্ট প্রফেসর তাবাসসুম চৌধুরী প্রমুখ।


শেখ হাসিনার নেতৃত্বে বঙ্গবন্ধুর সোনার বাংলা\n০৬:৪৬ পিএম | ১৬ অক্টোবর, ২০১৮\n০৬:৪৬ পিএম | ১৬ অক্টোবর, ২০১৮ ৩১ আশ্বিন ১৪২৫ ৪ সফর ১৪৪০\n- ব্রিটিশ লেখক সাইমন সিনেক।\nএকটি জাতি গড়ে ওঠে ধাপে ধাপে। আমাদের জাতিকে বঙ্গবন্ধু শেখ মুজিবুর রহমান একক নেতৃত্বের মাধ্যমে স্বাধীনতা অর্জনের পাশাপাশি বাঙালি জাতি গঠনের সকল ক্ষেত্রে বিস্ময়কর অবদান রেখেছেন। আমরা যদি ইতিহাস দেখি, তাহলে দেখতে পাবো যে স্বাধীন জাতি হিসাবে আমাদের পরিচয় কখনই ছিল না। ব্রিটিশ শাসনের অধীন থেকে মুক্তি পেয়ে আমরা যখন “পূর্ব পাকিস্তান” হিসাবে পরিচয় পাওয়ার পরেও প্রকৃত অর্থে আমরা স্বাধীনতা পাইনি। যে জাতির উপরে তাদের বহু বছরের মাতৃভাষা বাদ দিয়ে রাষ্ট্রভাষা হিসাবে বিদেশি এক ভাষা চাপিয়ে দেওয়া হয়, যে জাতিকে তাদের প্রাণের নেতার কাছ থেকে অন্যায়ভাবে বিচ্ছিন্ন রাখা হয় তাদেরকে আর যাই হোক স্বাধীন জাতি বলা যায় না।\nবাংলাদেশের স্বাধীনতার জন্য বঙ্গবন্ধু কি পরিমাণ আত্মত্যাগ করেছেন তা আসলেই ভাষায় প্রকাশ করা সম্ভব নয়। বাঙালি জাতির অধিকার এবং তৎকালীন ক্ষমতাসীনদের অন্যায়ের বিরুদ্ধে সর্বদা সোচ্চার থাকার ফলে তাঁকে ১৪ বছর জেল খাটতে হয়েছে। দিনের হিসাবে এই সংখ্যা দাড়ায় ৪ হাজার ৬৮২ দিন। এই দীর্ঘ সময় জেলে থাকা সত্ত্বেও বঙ্গবন্ধু দেশ ও গোটা বিশ্ব সম্প্রদায়ে যে প্রভাব বিস্তার করতে পেরেছেন তা আজ পর্যন্ত অতুলনীয়।\nবঙ্গবন্ধু আক্ষরিক অর্থেই গোটা বিশ্ব সম্প্রদায়ের নেতা ছিলেন। উনার ব্যক্তিত্ব এতোটাই বিশাল ছিল যে বিশ্বের সকল প্রান্তের নেতার মাঝেও বঙ্গবন্ধুকে নেতা মনে হতো। উনার উদারতা, উনার নেতৃত্ব গুণাবলী ও জনগণের মনে স্থান তৈরি করে নেওয়ার ক্ষমতা অভিভূত করেছে বিশ্বের সকল দেশের নেতাকে। ফিদেল ক্যাস্ট্রো তাঁর বিশালতার বর্ণনা দিতে গিয়ে বলেছিলেন, “আমি হিমালয় দেখিনি, কিন্তু আমি শেখ মুজিবকে দেখেছি।”\nসংগ্রামের মাধ্যমে স্বাধীনতা অর্জন কতটা কঠিন তা আমরা আমাদের ইতিহাস দেখলে অনুধাবন করতে পারবো। ১৮৫৭ সালে তৎকালীন ব্রিটিশ সরকারের বিরুদ্ধে সিপাহী-জনতার সম্মিলিত সংগ্রাম সফল হয়নি, যার অন্যতম কারণ শুরু থেকে দক্ষ নেতৃত্বের অভাব। ফলে প্রায় দুই শতক ব্রিটিশদের অধীনে থাকতে হয়েছে আমাদেরকে। ১৯৪৭ সালে দেশ বিভক্ত হয়ে ভারত ও পাকিস্তানের সৃষ্টি হলেও একে ঠিক স্বাধীনতা বলা যায় না, কারণ আমাদেরকে পশ্চিম পাকিস্তানের অধীনেই থাকতে হয়েছে। পৃথিবীর বিভিন্ন প্রান্তে বিভিন্ন দেশে স্বাধীনতার জন্য এখনো অনেক জাতি সংগ্রাম করে চলেছে, কিন্তু তারা সফলতা পাচ্ছে না। শুধুমাত্র বঙ্গবন্ধুর পক্ষেই সম্ভব হয়েছিল দেশের সাড়ে সাত কোটি জনগণকে স্বাধীনতার জন্য উজ্জীবিত করে তোলা। তিনি সামনে থেকে নেতৃত্ব দিয়ে বাঙ্গালিদেরকে উজ্জীবিত করেছেন, নিজে আত্মত্যাগ করে সকলকে উজ্জীবিত করেছেন।\nএখানে বিশেষভাবে উল্লেখযোগ্য যে, বঙ্গবন্ধু সফল রাষ্ট্রনায়ক ছিলেন। তিনি দূরদৃষ্টি সম্পন্ন রাষ্ট্রনায়ক ছিলেন। যুদ্ধবিধ্বস্ত এক জাতি ধাপে ধাপে গড়ে তোলায় বঙ্গবন্ধুর দূরদর্শীতা ছিল বিস্ময়কর। অত্যন্ত স্বল্প সময়ে দেশের কৃষিক্ষেত্র, অর্থনীতি, শিক্ষা, যোগাযোগব্যবস্থা থেকে শুরু করে আধুনিক প্রযুক্তিনির্ভর স্বনির্ভর একটি জাতি গড়ে তোলার সকল প্রয়োজনীয় পদক্ষেপ নিয়েছিলেন তিনি। বঙ্গবন্ধু ১৯৭৫ সালে নিজস্ব স্যাটেলাইটের মাধ্যমে যোগাযোগ ব্যবস্থা গড়ে তোলার স্বপ্ন দেখেছিলেন, যা সত্যিই বিস্ময়কর। সেই লক্ষ্যে রাঙ্গামাটির বেতবুনিয়ায় গড়ে তোলেন দেশের প্রথম আর্থ স্টেশন। সেই স্বপ্ন পূর্ণতা পেয়েছে ২০১৮ সালে বর্তমান সরকার এবং বঙ্গবন্ধু কন্যা, মাননীয় প্রধানমন্ত্রী শেখ হাসিনার দক্ষ নেতৃত্ব এবং দৃঢ় মনোবলের কারণে। মহাকাশে সফলভাবে উৎক্ষেপণ করা হয়েছে বাংলাদেশের প্রথম স্যাটেলাইট, যা যথার্থভাবেই নামকরণ করা হয়েছে জাতির জনকের নামে।\nএ জন্যই বঙ্গবন্ধু ছিলেন আমাদের জাতির জন্য এক মহামূল্যবান সম্পদ। কোন জাতির ইতিহাসে এমন মহামূল্যবান সম্পদের আবির্ভাব হতেও পারে, না ও হতে পারে।এমন মহামূল্যবান সম্পদ দ্বারা জাতি বিশেষভাবে উপকৃত হয়। আমাদের ক্ষুদ্র আয়তনের এই দেশে খনিজ ও প্রাকৃতিক সম্পদ খুব সীমিত। বিশাল জনসংখ্যার চাপ সামলানোর জন্য এই দেশের জনসংখ্যাকে জনসম্পদে পরিণত করার কোন বিকল্প নেই। আর জনসম্পদ তৈরি করার জন্য, দেশ ও তরুণ প্রজন্মকে এগিয়ে নিয়ে যাওয়ার জন্য প্রয়োজন অত্যন্ত দক্ষ নেতা।\nঅত্যন্ত পরিতাপের বিষয় হলো যে, বঙ্গবন্ধুর মতো বিশাল এক নেতাকে আমরা পেয়েও রক্ষা করতে পারিনি। যে নেতা আমাদের স্বাধীনতার জন্য নিজের জীবন পর্যন্ত আত্মত্যাগ করলেন; তাঁর আদর্শ, তাঁর ঐতিহ্যকে আমাদেরকে যেকোনো মূল্যে রক্ষা করতে হবে। বঙ্গবন্ধু হত্যাকাণ্ডের পর জাতি যে আঁধারে নিমজ্জিত হয়েছিল, সেই অবস্থান থেকে আজ আমরা বিশ্বের কাছে উন্নয়নের রোল মডেল। এই উন্নয়ন সম্ভব হয়েছে মাননীয় প্রধানমন্ত্রী শেখ হাসিনার দক্ষ নেতৃত্বের গুণাবলীর কারণে।\nজাতি হিসাবে আমাদের সৌভাগ্য যে আমরা বঙ্গবন্ধুর পর তাঁর সুযোগ্য কন্যাকে নেতা হিসাবে পেয়েছি। আমাদের ভবিষ্যৎ প্রজন্ম তাঁদের চোখের সামনে উদাহরণ হিসাবে পেয়েছে এক দক্ষ নেতার নেতৃত্ব গুণাবলী। কিন্তু স্বাধীনতা বিরোধী চক্ররা দেশকে আবারো পিছিয়ে নিয়ে যাওয়ার হীন চক্রান্তে ব্যস্ত, তাদের প্রধান লক্ষ্য দেশ ও জনগণের নেত্রী শেখ হাসিনা। আমরা বঙ্গবন্ধুকে রক্ষা করতে ব্যর্থ হয়ে যে মারাত্মক ভুল করেছিলাম, সেই ভুল আর করা যাবে না। দেশকে সামনের দিকে এগিয়ে নিয়ে যাওয়ার জন্য বঙ্গবন্ধু কন্যা শেখ হাসিনাকে সকল ষড়যন্ত্র হতে রক্ষা করতে হবে।\nবঙ্গবন্ধু শেখ মুজিবুর রহমান হত্যাকাণ্ড ইতিহাসের বর্বরোচিত এক জঘন্য হত্যাকাণ্ড। অনেক দেশের অনেক নেতাকেই জঘণ্যভাবে হত্যা করা হয়েছে, কিন্তু বঙ্গবন্ধুর হত্যাকাণ্ডের বর্বরতা সকলকেই ছাড়িয়েছে। তাঁর স্ত্রী, শিশু সন্তানসহ গোটা পরিবারকে হত্যা করা হয়েছিল শুধুমাত্র বাঙালি জাতিকে নেতৃত্বহীন করার লক্ষ্যে। সেই জঘন্য রাতে রেহাই দেওয়া হয়নি সন্তানসম্ভাবা মহিলাকেও। বাঙালি জাতিকে নেতৃত্বহীন করার চক্রান্ত আজও চলছে। স্বাধীন বাংলাদেশ আজ বঙ্গবন্ধু কন্যার নেতৃত্বে স্বয়ংসম্পন্ন এক দেশে পরিণত হয়েছে, দেশের তরুণ প্রজন্ম আজ আধুনিক প্রযুক্তিতে দক্ষতা অর্জন করে বিশ্ব দরবারে দেশের নাম উজ্জ্বল করছে। দেশে এমন উন্নয়ন অনুকূল পরিবেশ গড়ে উঠেছে বর্তমান সরকারের সদিচ্ছা ও দূরদর্শিতার কারণে। বঙ্গবন্ধুর আদর্শে ও বঙ্গবন্ধু কন্যা শেখ হাসিনার নেতৃত্বে আমরা আগামী প্রজন্মের জন্য উন্নত এক দেশ গঠনের পথে এগিয়ে যাচ্ছি। এই উন্নয়নের পথ রোধ করার সকল ষড়যন্ত্র যেকোনো মূল্যে প্রতিরোধ করতে হবে।\nলেখক: প্রফেসর ড. সাজ্জাদ হোসেন, ডিপার্টমেন্ট অব কম্পিউটার সাইন্স এন্ড ইঞ্জিনিয়ারিং, ইউনিভার্সিটি অব লিবারেল আর্টস বাংলাদেশ\nঅবক্ষয়ে অস্থির সমাজ, সহিংসতায় বিপন্ন মানবতা!\nরিফাত হত্যা, মিন্নি ও কিশোর গ্যাং


অভিজ্ঞতা ছাড়াই আইএফআইসি ব্যাংকে এক্সিকিউটিভ পদে চাকরি - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › চাকুরির বিজ্ঞপ্তি › বেসরকারি চাকরি › অভিজ্ঞতা ছাড়াই আইএফআইসি ব্যাংকে এক্সিকিউটিভ পদে চাকরি অভিজ্ঞতা ছাড়াই আইএফআইসি ব্যাংকে এক্সিকিউটিভ পদে চাকরিIn বেসরকারি চাকরি - Aug 26 at 4:30pm আইএফআইসি ব্যাংকে ডাইরেক্ট সেলস এক্সিকিউটিভ (হোম অ্যান্ড মর্টগেজ লোন) পদে লোকবল নিয়োগ দেওয়া হবে। পদটিতে আবেদনের জন্য বিস্তারিত :\nন্যূনতম স্নাতক পাস প্রার্থীরা আবেদন করতে পারবেন। স্নাতক পরীক্ষায় অংশগ্রহণ করেছেন, কিন্তু ফল এখনো অপ্রকাশিত এমন প্রার্থীদেরও আবেদনের আহ্বান জানানো হয়েছে। এ ছাড়া অভিজ্ঞতাধারী প্রার্থীরাও আবেদন করতে পারবেন। আবেদনের জন্য প্রার্থীদের বয়স অনূর্ধ্ব-৩৪ বছর হতে হবে।\nপ্রার্থীদের বাংলাদেশের যেকোনো জেলায় নিয়োগ দেওয়া হতে পারে। পদটিতে বেতন আলোচনা সাপেক্ষে নির্ধারণ করা হবে।\nআগ্রহী প্রার্থীরা আবেদন করতে পারবেন বিডিজবস ডটকমের মাধ্যমে। ১৮ সেপ্টেম্বর, ২০১৬ তারিখ পর্যন্ত আবেদন করা যাবে। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Anik Sutradhar Posts 6911 Post Views 326 Related আরও দেখুন অন্যান্য ক্যাটাগরি ল্যাবএইড ফার্মায় আকর্ষণীয় চাকরি2hours ago 37 বিশ্বখ্যাত ব্র্যান্ড এইচঅ্যান্ডএমে ইন্টার্ন করার সুযোগ2hours ago 21 উচ্চ মাধ্যমিক পাসেই ওয়েস্টিন হোটেলে চাকরি2hours ago 42 ৪৬ জনকে চাকরি দিচ্ছে খুলনা শিপইয়ার্ড4hours ago 56 বিশ্ব খাদ্য সংস্থায় চাকরি, বেতন ৬৯ হাজার!6hours ago 85 নিয়োগ দিচ্ছে ব্রিটিশ আমেরিকান টোবাকো Yesterday at 5:57pm 162 বিভিন্ন পদে জনবল নিয়োগ বাংলালিংকে! Yesterday at 4:43pm 238 এসকায়েফ ফার্মায় নিয়োগ, নতুনদের জন্যও সুযোগ Yesterday at 4:40pm 143 পাঠকের মন্তব্য (0)Please login To write comment


চুয়েট প্রতিনিধি\t ২৫ ফেব্রুয়ারী ২০২১ ১১:০০ পূর্বাহ্ন\nসকল বাধা বিপত্তি পেরিয়ে করোনা পরিস্থিতির মধ্যেই দীর্ঘ ১১ মাস পর গত ২২ ফেব্রুয়ারি চট্টগ্রাম প্রকৌশল ও প্রযুক্তি বিশ্ববিদ্যালয়ে (চুয়েট) চুড়ান্ত বর্ষের শিক্ষার্থীদের পরীক্ষা শুরু হয়। স্বাস্থ্যবিধি মেনে পুরকৌশল বিভাগের ১৬০ জন শিক্ষার্থী অংশগ্রহণের মধ্য দিয়ে এই পরীক্ষা শুরু হয়।\nএদিকে শিক্ষামন্ত্রীর পরীক্ষা বিষয়ক ঘোষণার পর আবারও পিছিয়ে গেল চুয়েট শিক্ষার্থীদের এই পরীক্ষা । বুধবার (২৪ ফেব্রুয়ারি) চুয়েট রেজিস্ট্রার অধ্যাপক ড. ফারুক-উজ-জামান চৌধুরী স্বাক্ষরিত এক বিজ্ঞপ্তিতে ২৪মে পর্যন্ত চুয়েটে সকল পরীক্ষা স্থগিতের বিষয়টি জানা যায়। রেজিস্ট্রার স্বাক্ষরিত আরেক বিজ্ঞপ্তিতে জানানো হয় স্থগিত পরীক্ষাসমূহের বিষয়ে সিদ্ধান্ত আগামী ২ মার্চ তারিখ অনুষ্ঠিতব্য একাডেমিক কাউন্সিলের সভায় সিদ্ধান্ত গ্রহণ করা হবে।\nবিশ্ববিদ্যালয় সূত্রে জানা যায় ২০১৫-১৬ শিক্ষাবর্ষের প্রায় ৭০০ শিক্ষার্থীদের নিয়ে এই পরীক্ষা নেয়ার সিদ্ধান্ত হয়েছিলো। গত ২২ফেব্রুয়ারি শুধু পুরকৌশল বিভাগের পরীক্ষা অনুষ্ঠিত হয়ে থাকলেও মার্চ মাসে প্রায় প্রতিদিন গড়ে ৩৫০ জন শিক্ষার্থীর পরীক্ষা হওয়ার কথা ছিলো।\nচূড়ান্ত বর্ষের সকল শিক্ষার্থী বর্তমানে বিশ্ববিদ্যালয়ের আশেপাশে পাহাড়তলী, ঊনসত্তরপাড়া এবং শহরের বিভিন্ন মেসে অবস্থান করছে। বিশ্ববিদ্যালয়ের ছাত্রদের ৫টি এবং ছাত্রীদের ২টিসহ মোট ৭টি হল থাকলেও করোনা পরিস্থিতির জন্য মার্চ মাস থেকেই হলগুলো বন্ধ রয়েছে। ২০ ফেব্রুয়ারি হল খোলা নিয়ে শিক্ষার্থীদের মাঝে তীব্র দাবি উঠলেও, হল না খুলে পরীক্ষা গ্রহণের নোটিশ প্রদান করেন বিশ্ববিদ্যালয় প্রশাসন।\nগত বছর ৮ মার্চ সর্বশেষ ২০১৬-২০১৭ শিক্ষাবর্ষের শিক্ষার্থীদের পরীক্ষা অনুষ্ঠিত হয়েছিল। এরপর করোনা পরিস্থিতির অবনতি ঘটলে শিক্ষার্থীরা হল ত্যাগে বাধ্য করা হয়। ১৭ মার্চ বিশ্ববিদ্যালয়ের প্রশাসন শিক্ষার্থীদের হল ত্যাগের নির্দেশ প্রদান করেন। এতেই আটকে যায় ২০১৫-১৬ বর্ষের ৫-৬টি বিষয়ের চুড়ান্ত পরীক্ষা। করোনা পরিস্থিতির আরও অবনতি ঘটলেও থেমে নেই চাকুরীর নিয়োগ কিংবা ৪৩তম বিসিএস পরীক্ষা। যেহেতু চাকুরী কিংবা বিসিএসের জন্য বিশ্ববিদ্যালয়ের সনদ বাধ্যতামূলক, তাই পরীক্ষাগুলো দেয়ার জন্য শিক্ষার্থীরা দাবি জানায় ।\nবিশ্ববিদ্যালয় প্রশাসন অনলাইনের মাধ্যমে পরীক্ষা গ্রহণের সিদ্ধান্ত জানালেও, পরে এই সিদ্ধান্ত পরিবর্তন করে ফেব্রুয়ারির শেষ সপ্তাহে স্বশরীরে পরীক্ষা গ্রহণের নোটিশ প্রদান করেন। যার প্রথম পরীক্ষাটি ২২ ফেব্রুয়ারি অনুষ্ঠিত হয়। কিন্তু পরীক্ষা চলাকালীন শিক্ষার্থীদের আবাসন সংক্রান্ত সমস্যা নিয়ে বিভিন্ন বিশ্ববিদ্যালয়ে আন্দোলন শুরু হলে, শিক্ষামন্ত্রী ডা. দিপু মনি জরুরী সংবাদ সম্মেলন করে সকল বিশ্ববিদ্যালয়ের পরীক্ষা আগামী ২৪ মের পর শুরু এবং হলগুলো ১৭ মে খুলে দেয়া হবে বলে ঘোষণা দেন। ফলে আবারও পিছিয়ে গেলো চুয়েটের চুড়ান্ত বর্ষের শিক্ষার্থীদের ৪-৫টি পরীক্ষা ।


October 11, 2018\t⸱ ...\nটনি রবিন্স, ব্রায়ান ক্রেসি বা জিগ জ্যাগলারের নাম হয়তো অনেকেই শুনেছো। সবাই প্রখ্যাত লেখক, এক একজনের বইকে বলা যায় লাইফ হ্যাকস আর ক্যারিয়ার গড়ার অনুপ্রেরণার আধার! এই সব বিখ্যাত লেখকদের বইগুলোতে আমি একটা খুব জনপ্রিয় এক্সপেরিমেন্টের কথা পড়েছিলাম। পুরো বিষয়টা বলতে গেলে আমার চিন্তাধারাই পালটে দিয়েছিল!\n১৯৭৯ সালে হার্ভার্ড ইউনিভার্সিটির এমবিএ প্রোগ্রামের শিক্ষার্থীদের নিয়ে একটা এক্সপেরিমেন্ট করা হয়েছিল। প্রথমেই তাঁদের বলা হয়েছিল, “তোমাদের মধ্যে কার কার নিজের ভবিষ্যত লক্ষ্য ঠিক করা আছে?”\nকী মনে হয়, কয়জনের ছিল, সেখানে?\nপ্রশ্নের উত্তরে শতকরা ৮৪ ভাগ শিক্ষার্থী বলে বসেন যে তাঁদের সেরকম কোন লক্ষ্য ঠিক করা নেই। বাকি ১৬ ভাগের ১৩ ভাগ উত্তর দেন, যে তাঁদের মাথায় আছে নিজেদের লক্ষ্য, কিন্তু তারা সেগুলো আর খাতায় লিখে রাখেননি। বাকি যে ৩ ভাগ মানুষ ছিলেন, শুধুমাত্র তারাই নিজেদের ভবিষ্যৎ লক্ষ্য ঠিকঠাক করে সেগুলো আবার লিখেও রেখেছেন!\nদশ বছর পর:\nঠিক দশ বছর পরে এক্সপেরিমেন্ট শেষ হলো। এই দশ বছরে খুব সূক্ষ্মভাবে সব শিক্ষার্থীদের নজরদারি করা হলো। তাঁদের ট্র্যাক রেকর্ড, চাকরি আর সবকিছু। দশ বছর শেষে দেখা গেলো, সেই যে ১৩ ভাগের লক্ষ্য মাথায় ছিল? এই ১৩ ভাগের মানুষগুলো যেই ৮৪ ভাগের মাথাতেই ছিল না কোন লক্ষ্য, তাঁদের থেকে তিনগুণ বেশি উপার্জন করছে।\nআরো মজার ব্যাপার হলো, যে ৩ ভাগ একেবারে প্ল্যান করে সেটা খাতায় সেট করে ফেলেছিল, তারা বাকি ৯৭ ভাগের থেকেই অনেক অনেক বেশি উপার্জন করে ফেলেছে!\nএই এক্সপেরিমেন্ট কি আসলেই হয়েছে?\nপুরো বিষয়টা নিয়ে আরেকটু ঘাঁটাঘাঁটি করার পরে আমি আরো কিছু ইন্টারেস্টিং জিনিস বের করে ফেললাম। এক দল আছে, যারা বিশ্বাস করে এই এক্সপেরিমেন্টের কোনকিছুই সঠিক নয়, তারা উঠেপড়ে লেগেছে এটাকে ভুল প্রমাণের জন্যে। আরেক দল আছে, যারা বিশ্বাস করে এই এক্সপেরিমেন্টটা কোনকালে হয়ই নি! এ নিয়ে আরো কিছু বই পড়তে গিয়ে আবিষ্কার করলাম আসল সত্যিটা।\nএক্সপেরিমেন্টটা হয়েছে কি হয় নি, পার্সেন্টেজটা কত বেশি বা কত কম, সেটা আসলে কোন বিষয় না। পুরো কনসেপ্টটা যে সত্যি, এক্সপেরিমেন্ট বা থিওলোজিক্যাল এক্সপেরিমেন্টের মূল বক্তব্য এটাই, যে কেউ যদি নিজেদের লক্ষ্য সেট করে রাখে, সেটা যদি আরেকটু গোছানো উপায়ে খাতায় রাখতে পারে, তাহলে পরবর্তী জীবনে অন্যদের থেকে সে অবশ্যই এগিয়ে থাকতে পারবে!\nসবকিছু পড়ে আমিও ভাবলাম যে হ্যাঁ, এখন থেকে এই লক্ষ্য সেট করার কাজটা তো করাই যায়! তারপর খাতায় লেখার চেষ্টাটা অন্তত করে দেখি, ফলাফল কী হয় দেখা যাক। লং টার্ম বলবো না, তবে গত দুই বছরে এটা করার ফলাফল আমার কাছে অনেক ভালোই হয়েছে। এই কাজটা করলে আমার দু’টো ব্যাপারে খুব উপকার হয়।\n২। একইভাবে, কাজকর্ম করলেও যেটা হবে, মাথার মধ্যে ঘুরতে থাকতে আমার লক্ষ্যের কথা। সেটা আর ভোলা যাবে না।\nখেয়াল রাখতে হবে দু’টি বিষয়ে:\nএটা নিয়ে আরেকটু রিসার্চ করার পরে দেখলাম, যতো যাই হোক, এই লক্ষ্য সেট করতে গেলেও কিছু বিষয়ের দিকে খেয়াল রাখতে হয়। দু’টো বিষয়ের দিকে নজর রাখা তো মাস্ট! এগুলো হচ্ছে দু’টো প্রশ্ন, যেগুলো নিজেকে করলে আর উত্তর পেলেই তুমি লক্ষ্য স্থির করতে আরো বেশি নিশ্চিত হতে পারবে।\nহার্ভার্ড বিশ্ববিদ্যালয়ের সেই এক্সপেরিমেন্টের ফল আমি আমার গত দুই বছরে খুব ভালোমতো পেয়েছি। এইটুকু বুঝতে পেরেছি, খাতা কলমে নিজের লক্ষ্যটা একটিবার লিখে রাখতে পারলে সেটা অনেক বেশি কাজে দেয়। সঠিক প্ল্যান করে সেই লক্ষ্যে কাজ করতে থাকলে সাফল্যের দেখা মিলতেই হবে, মিলবেই!


গণফোরামে সাবেক ১০ সেনা কর্মকর্তা গণফোরামে সাবেক ১০ সেনা কর্মকর্তা – Mediamorol\nগণফোরামে সাবেক ১০ সেনা কর্মকর্তা\nজাতীয় ঐক্যফ্রন্টের অন্যতম শরিক দল গণফোরামে আনুষ্ঠানিকভাবে যোগ দিয়েছেন ১০ জন সাবেক সেনা কর্মকর্তা। আজ সোমবার বিকেলে ঐক্যফ্রন্টের শীর্ষ নেতা ও গণফোরামের সভাপতি ড. কামাল হোসেনের চেম্বারে গিয়ে তাঁরা আনুষ্ঠানিকভাবে দলে যোগ দেন।\nসুব্রত চৌধুরী সাবেক এই সেনা কর্মকর্তাদের অভিনন্দন জানিয়ে বলেন, ‘৩০ ডিসেম্বর জাতির জন্য একটি চ্যালেঞ্জের দিন। সেই দিনে দেশে আমরা শুভ পরিবর্তনের লক্ষ্যে নির্বাচনে যাচ্ছি জাতীয় ঐক্যফ্রন্টের মাধ্যমে। আজ যাঁরা যোগদান করলেন, তাঁরা এ লড়াইয়ে অবতীর্ণ হবেন।’\nযোগদানকারী লে. কর্নেল (অব.) খন্দকার ফরিদুল আকবর বলেন, ‘সেনাবহিনীর কর্মকর্তা আমরা যাঁরা বিভিন্ন ক্লাব কার্যক্রমে ছিলাম, তাঁরা ভাবলাম এই ক্রান্তিলগ্নে আমাদের দায়িত্ব পালন করা দরকার।’ তিনি আরও বলেন, ড. কামাল হোসেনের নেতৃত্বে দেশ উচ্চ আয়ের দেশে পরিণত হবে, দেশে নিখুঁত গণতন্ত্র প্রতিষ্ঠিত হবে এবং দেশ এগিয়ে যাবে। তিনি আশা করেন, বাংলাদেশকে একসঙ্গে তাঁরা এগিয়ে নিয়ে যেতে পারবেন।


July 20, 2012 - comillaweb.com\nদাউদকান্দিতে আরইউসিএমপি’র উদ্যোগে শিশু অধিকার বিষয়ে মত বিনিময় সভা\nJuly 20, 2012\tকুমিল্লা জেলা, ঙ. দাউদকান্দি, প্রচ্ছদ\nশামীমা সুলতানা দাউদকান্দি প্রতিনিধি ॥ গত মঙ্গলবার দাউদকান্দি উপজেলার গৌরীপুরে ফিউচার বিসিএস লিঃ মিলনায়তনে ইছাপুর উদ্দীপনের আরইউসিএমপি’র উদ্যোগে শিশু অধিকার বিষয়ে এক মত বিনিময় সভা অনুষ্ঠিত হয়। উদ্দীপনের এফএফ ফাতেমা খাতুনের সঞ্চালনায় দাউদকান্দি জার্নালিস্ট গিল্ডের সভাপতি মো. আলী আশরাফ খানের সভাপতিত্বে অনুষ্ঠানে প্রধান অতিথির বক্তব্য রাখেন, ঢাকা থেকে আগত আরইউসিএমপি’র ট্রেইনার মোহাম্মদ আলী। বিশেষ অতিথির বক্তব্য রাখেন, এরিয়া কো-অডিনেটর মোঃ ...\nমতলব উত্তরে জিপিএ ৫ পেলো যে সকল প্রতিষ্ঠান\nJuly 20, 2012\tচাঁদপুর জেলা, সংক্ষিপ্ত সংবাদ\nশামসুজ্জামান ডলারঃ গত বুধবার প্রকাশিতব্য এইচএসসি ও সমমান পরীক্ষায় চাঁদপুরের মতলব উত্তর উপজেলায় জিপিএ ৫ পেয়েছে ৮ শিক্ষা প্রতিষ্ঠানের ২২ পরীক্ষার্থী। এর মধ্যে সর্বাধিক জিপিএ ৫ পেয়েছে নেদায়ে ইসলাম মহিলা মাদ্রাসা। ২৬ জন পরীক্ষা দিয়ে ২৬ জনই পাশ করেছে এবং জিপিএ ৫ পেয়েছে ৮ জন। অন্যদিকে, ৪ টি জিপিএ ৫ পেয়েছে বদরপুর আহমাদিয়া ফাজিল মাদ্রাসা, ৩ টি জিপিএ ৫ পেয়েছে ...\nশামসুজ্জামান ডলারঃ গত বুধবার প্রকাশিত হয় এইচএচসি ও সমমান পরীক্ষার ফলাফল। যে পরীক্ষায় চাঁদপুরের মতলব উত্তর উপজেলার ৭ টি কলেজ ও স্কুল এন্ড কলেজ এবং ৬ টি মাদ্রসা অংশ গ্রহন করে। ৭ টি কলেজের মধ্যে কোন কলেজ শতভাগ পাশ করার সাফল্য দেখাতে না পারলেও অংশ গ্রহনকারী ৬ টি মাদ্রাসার মধ্যে ৪ টি মাদ্রাসাই শতভাগ পাশ করার গৌরব অর্জন করে। মাদ্রাসা ...


Ccobato & Unicco | উন্নত তাপ-নট-বার্ন OEM, ODM সরবরাহকারী, প্রস্তুতকারক\nআপনার বিশ্বস্ত হিট-নট-বার্ন ম্যানুফ্যাকচারিং পার্টনার\nCcobato & Unicco | উন্নত তাপ-নট-বার্ন ই এম, ওডিএম সরবরাহকারী এবং প্রস্তুতকারক\nএকটি তৈরি করতে একসঙ্গে কাজ করা ধূমপান মুক্ত পৃথিবী.\n"তাপ-নট-বার্ন" পণ্যের বাজার বর্তমানে দ্রুত বৃদ্ধির পর্যায়ে রয়েছে।\nউচ্চতর উত্পাদন পরিষেবা প্রদানের জন্য আমরা ক্রমাগত নিজেদেরকে নতুনভাবে উদ্ভাবন করছি।\nতাপ-নট-বার্ন পণ্যের বিকাশ ও উত্পাদন\nনিকোটিন-মুক্ত তাপ-পোড়া না লাঠি\nনিকোটিন তাপ-না-পোড়া লাঠি\nআসল সিগারেটের স্বাদের কাছাকাছি\nস্বাদের দ্রুত বিকাশ\nওয়ান-স্টপ হিট-নট-বার্ন সলিউশন\nশুকনো ভেষজ ভেপোরাইজার কারখানা\nআল্ট্রা-মাইক্রোসেলুলার প্রযুক্তি প্ল্যাটফর্ম\nকাস্টমাইজড হিটিং ডিভাইসের জন্য METEX প্রযুক্তি\nযৌথ গবেষণা ও উন্নয়ন\nপ্যাকেজিং নকশা এবং উত্পাদন\nমালিকানা ব্র্যান্ড লাইসেন্সিং\nএকটি ডেডিকেটেড সার্ভিস টিম দ্বারা সমর্থন\nএকচেটিয়া কাস্টমাইজেশন বিকল্প\nএর গোপনীয়তা অত্যন্ত তামাকের মত স্বাদ:\nবছরের পর বছর গবেষণা এবং উন্নয়নের পর, আমাদের কোম্পানি একটি উন্নত করেছে অনন্য পণ্য গঠন এবং তৈরির পদ্ধতি, যার জন্য এটি একটি পেটেন্ট পরিখা স্থাপন করেছে।\nউপরন্তু, আমাদের কোম্পানী সম্পূর্ণ পরিসরের পরিষেবা প্রদান করে যেমন স্বাধীন পণ্য উন্নয়ন, ব্র্যান্ড কাস্টমাইজেশন, এবং বড় আকারের উত্পাদন.\nএকচেটিয়া পেটেন্ট প্রযুক্তি প্ল্যাটফর্ম\nউপলব্ধ উদ্ভিদ উপকরণ বিস্তৃত পরিসীমা\nদ্রুত প্রসারিত এবং বৃহৎ স্কেল উত্পাদন মানিয়ে ক্ষমতা\nউচ্চ নিয়ন্ত্রক কর্মক্ষমতা\nধূমপান প্রভাব শ্রেষ্ঠত্ব\nউপকরণের আসল স্বাদ সংরক্ষণ করুন\nকম নিকোটিন ক্ষতি\nইউনিফর্ম সহ তাপ সঞ্চালন\nCcobato থেকে সুবিধা আল্ট্রা-মাইক্রোসেলুলার প্রযুক্তি প্ল্যাটফর্ম,\nযা দ্রুত ক্ষমতা সম্প্রসারণের সুবিধা প্রদান করে এবং আপনার ব্র্যান্ডকে দ্রুত বাজার ধরতে সক্ষম করে।\nআমাদের নিজস্ব ব্র্যান্ডের পণ্য ইতিমধ্যে বিক্রি হয়েছে 30 বেশী দেশ ভাল প্রতিক্রিয়া সহ।\nতারা এর পরিপক্কতা এবং নির্ভরযোগ্যতার সেরা প্রমাণ অতি-মাইক্রোসেলুলার প্রযুক্তি.\nনিকোটিন-মুক্ত উত্তপ্ত হার্বাল স্টিকস\nনিকোটিন-মুক্ত হার্বাল স্টিকগুলি তামাক থেকে নয় বরং নির্বাচিত চা থেকে তৈরি করা হয়।\nএকটি একচেটিয়া ভেষজ সূত্রের উপর ভিত্তি করে, আমরা একটি তৈরি করি তামাকের মতো স্বাদ আমাদের অনন্য স্বাদ প্রযুক্তির মাধ্যমে।\nএবং আধুনিক খাদ্য প্রযুক্তি দ্বারা সমৃদ্ধ ফ্রুটি ক্যাপসুল যুক্ত করার সাথে, আমরা একটি অনন্য ধূমপানের অভিজ্ঞতা তৈরি করি।\nনিকোটিন দিয়ে উত্তপ্ত হার্বাল স্টিকস\nUnicco নিকোটিন লবণ দিয়ে তামাকমুক্ত গরম ভেষজ লাঠি।\nস্বাদের অভিজ্ঞতা প্রদানের জন্য নিকোটিন লবণ এবং মূল উপকরণের একচেটিয়া নির্যাস যোগ করা হয় একটি আসল সিগারেটের কাছাকাছি.\nকেন চয়ন করুন Ccobato প্রযুক্তি?\n5,000,000 + +\nতাপ ভেষজ লাঠি উত্পাদন\nআপনি কি একটি পেশাদার এবং নির্ভরযোগ্য তাপ-নট-বার্ন খুঁজছেন OEM এবং ODM প্রতিষ্ঠান? তারপর Ccobato আপনার সেরা পছন্দ।\nআমরা চীনে তাপ-না-পোড়া পণ্যগুলির অন্যতম প্রধান নির্মাতা। আমরা সবচেয়ে প্রতিযোগিতামূলক খরচে উচ্চ-মানের তাপ-নট-বার্ন পণ্য এবং তাপ ডিভাইস অফার করি।\nরেসিপি, স্বাদ, প্রক্রিয়া, স্বয়ংক্রিয় উত্পাদন সরঞ্জাম, নকশা, ইত্যাদি সহ আমাদের নিজস্ব তাপ-ন-বার্ন প্রযুক্তির জন্য আমাদের একটি পেটেন্ট পরিখা রয়েছে।\nপ্রতিষ্ঠানটির কারখানা ও পণ্য পেয়েছে MSDS, TPD, JRFL, এবং অন্যান্য সার্টিফিকেশন.\nএকসাথে একটি উচ্চ স্তরে পৌঁছান\nCcobato তাপ-না-বার্ন শিল্পে একটি অগ্রগামী কোম্পানি। Ccobato তামাকের বিপরীত এবং এর মূল অভিপ্রায়ও প্রতিফলিত করে Ccobatoএর স্বাস্থ্য দর্শন।\nসেরা সন্ধান করা ই এম / ODM থেকে ইনকয়েরি আপনার প্রয়োজনীয় পণ্যের জন্য কোম্পানি সহজ নয়। যাইহোক, আমরা এটা গর্বিত Ccobato তাপ-নট-বার্ন প্রযুক্তির একটি অনন্য পেটেন্ট রয়েছে এবং একটি প্রদান করতে পারে তাপ-না-পোড়া সমাধানের জন্য ওয়ান-স্টপ পরিষেবা.\nআমাদের পণ্যের মূল উপাদান হল স্বাদ, এবং স্বাদে বিশেষত্ব হল স্বাদের চাবিকাঠি। দ্য Ccobato ফ্লেভার টিম শিল্পের অভিজাতদের নিয়ে গঠিত, এবং প্রধান ফ্লেভারিস্টের 30 বছরেরও বেশি পূর্বের অভিজ্ঞতা রয়েছে তামাক তৈরিতে, ব্যক্তিগতকৃত এবং কাস্টমাইজড পণ্য পরিষেবা প্রদানে।\nআপনি যদি তাপ-না-পোড়া পণ্যগুলির জন্য একটি ব্যাপক উত্পাদন সমাধান খুঁজছেন, Ccobato আপনার বিশ্বস্ত পছন্দ. Ccobato ডিজাইন, ম্যানুফ্যাকচারিং, প্যাকেজিং, পরিদর্শন এবং চূড়ান্ত শিপিং সহ আপনাকে একটি বিস্তৃত পরিষেবা প্রদান করে।\nআপনার হিট-নট-বার্ন OEM, ODM বা বিতরণ প্রকল্পের জন্য একটি উদ্ধৃতি পেতে এখনই আমাদের সাথে যোগাযোগ করুন।